title: Rauman maauimala

text: Vuosikymmenten saatossa Rauman maauimala on päässyt rapistumaan pahoin ja vuonna 2002 maauimala päätettiin purkaa. Päätös kuitenkin peruttiin myöhemmin ja nykyään maauimalan kunnostamisen puolesta on syntynyt kansanliike. Rauman maauimala oli vuonna 2011 mukana Ylen "Suojele minua!" -ohjelmasarjassa. Samana vuonna tehdyn Fåfängan niemen rakennuskannan inventoinnissa uimala luokiteltiin korkeimpaan A-luokkaan, eli se on kulttuuri- ja rakennushistoriallisesti, rakennustaiteellisesti, maisemallisesti sekä säilyneisyyden kannalta arvokas.


title: Heli Sirviö

text: Heli Sirviö (s. Helsinki) on suomalainen näyttelijä, tuottaja ja opettaja.


title: Heli Sirviö

text: Hän näytteli vuosina 2010–2014 Päivikki Korkea-ahoa televisiosarjassa "Taivaan tulet". Lisäksi hän on näytellyt sketsisarjassa "Testosteriili" sekä vieraillut televisiosarjoissa "Kaverille ei jätetä", "Salatut elämät" ja "Syke". Hän on näytellyt Suomen Kansallisteatterissa ja Kuopion kaupunginteatterissa.


title: Heli Sirviö

text: Sirviö valmistui teatteritaiteen maisteriksi Teatterikorkeakoulusta vuonna 2001. Näyttelijätöiden lisäksi hän on tehnyt vapaaehtoistyötä Barack Obaman puolesta.


title: Heli Sirviö

text:
Vuonna 2018 Sirviö kertoi Ylen verkkosivuilla sekä A-Studion ohjelmassa joutuneensa raiskatuksi 20-vuotiaana ollessaan Teatterikorkeakoulun ensimmäisellä luokalla. Samassa koulussa opiskellut mies raiskasi hänet ensi-iltajuhlan päätteeksi.
Vuodesta 2017 lähtien Sirviö on asunut New Yorkissa ja toiminut suomen kielen ja kulttuurin opettajana Columbian yliopistossa.


title: Eekku Aromaa

text: Eekku Aromaa (ent. Eeva-Maija, s. 14. elokuuta 1981) on suomalainen poliitikko. Hän työskentelee rauhanjärjestö Sadankomitean pääsihteerinä 2008-2014. Aikaisemmin Aromaa on työskennellyt Vihreiden nuorten ja opiskelijoiden liiton pääsihteerinä 2006-2007 ja Animalia järjestösihteerinä 2001-2002.


title: Eekku Aromaa

text: Aromaa oli vuoden 2007 YK-nuorisodelegaatti. Hän on ollut pitkään partiossa ja edustanut maailman partiolaisia muun muassa YK:n sosiaalisen kehityksen komiteassa. Hän on edustanut Suomea myös asekauppasopimusneuvotteluissa YK:ssa.


title: Eekku Aromaa

text: Aromaa on ollut vihreiden puoluevaltuuskunnan jäsen 2009–2011 ja varajäsen 2003–2005 ja 2007–2009. Hän on puolueen kehityspoliittisen työryhmän puheenjohtaja 2012–2013. Aiemmin hän on ollut jäsenenä turvallisuuspoliittisessa, perustulo-, sosiaaliturvan uudistus-, tasa-arvo- ja eläintyöryhmissä.


title: Eekku Aromaa

text: Aromaa on ollut vihreiden ehdokkaana Uudellamaalla eduskuntavaaleissa 2003 ja Espoossa kunnallisvaaleissa 2004 ja Helsingissä kunnallisvaaleissa 2012. Hän on ollut Espoon tasa-arvotoimikunnan puheenjohtaja ja nuorisolautakunnan jäsen. Hän on työskennellyt Espoon Vihreiden kunnallisvaalipäällikkönä. Aromaa on UMO-säätiön hallituksen jäsen 2012-2017. Hän on myös Kallion seurakuntaneuvoston ja Helsingin seurakuntayhtymän yhteisen kirkkovaltuuston jäsen 2011-2014.


title: Eekku Aromaa

text: Aromaa on ollut Demon vapaaehtoisena Nepalissa. Hän on myös Kansalaisjärjestöjen konfliktienehkäisyverkoston ohjausryhmän jäsen ja Maanpuolustustiedotuksen suunnittelukunnan jäsen (2011–2014). Kaudella 2014–2017 Aromaa on Yhteiskunta-alan korkeakoulutettujen liittovaltuuston jäsen.


title: Eekku Aromaa

text: Aromaa on valmistunut yhteiskuntatieteiden maisteriksi Jyväskylän yliopistosta pääaineenaan yhteiskuntapolitiikka.


title: Ei-yhteismaan ongelma

text: Ei-yhteismaan ongelma on Michael Hellerin kehittämä uudissana, jolla kuvataan koordinoinnin hajoamista tilanteessa, jossa useat yksittäiset oikeudenomistajat turhautuvat yhteisön kannalta edullisen lopputuloksen tavoitteluun. Termi kuvaa yhteismaan ongelmana tunnettua ongelmaa.


title: Ei-yhteismaan ongelma

text: Heller käytti termiä ensimmäisen kerran vuonna 1998 ja hän kirjoitti aiheesta kirjan vuonna 2008.


title: Ei-yhteismaan ongelma

text: "Harvard Law Review" -lehdessä vuonna 1998 Heller huomautti, että Neuvostoliiton hajoamisen jälkeen useissa itä-Euroopan maissa oli runsaasti kioskeja, mutta samaan aikaan myös runsaasti tyhjiä myymälätiloja. Tutkiessaan asiaa hän tuli siihen lopputulokseen, että myymälätilat olivat useiden eri osapuolten hallussa ja aloittavan yrittäjän oli hankalaa tai jopa lähes mahdotonta saada käyttöönsä myymälätila. Vaikka kaikki tilojen omistajat menettivät rahaa tilojen ollessa tyhjillään ja samaan aikaan tiloille oli runsaasti kysyntää, esti omistajien välinen kilpailu tilojen tehokkaan hyödyntämisen.


title: Rutulialaiset

text: Rutulialaiset eli rutulit olivat muinainen italialainen heimo. Se asui noin 35 kilometrin päässä Roomasta kaakkoon alueella, jonka pääkaupunki oli Ardea. Heimon nimi on peräisin muinaisitalian sanasta "rudhuli", joka tarkoitti kirjaimellisesti ”punaiset”, mutta jota käytettiin tässä yhteydessä merkityksessä ”valkoiset”.


title: Rutulialaiset

text: Rutulien on perinteisesti uskottu polveutuneen umbreista ja pelasgeista. Uusimpien tutkimusten mukaan on kuitenkin todennäköisempää, että heidän esi-isiään olivat etruskit tai liguurit.


title: Ashley Banjo

text: Ashley Banjo (s. 8.lokakuuta 1988, Leytonstone, Lontoo, Englanti) tunnetaan parhaiten englantilaisen street dance -tanssiryhmän Diversityn johtohahmona. Diversity voitti Britain's Got Talent -kilpailun vuonna 2009. Ashley tuomaroi Ison-Britannian ensimmäistä Got to Dance -kilpailua yhdessä Adam Garcian ja Kimberly Wyattin kanssa vuonna 2010. Lisäksi Ashley on esiintynyt Diversityn kanssa vuonna 2010 valmistuneessa tanssielokuvassa StreetDance 3D.


title: Ashley Banjo

text: Ashleyn isä on nigerialainen ammattinyrkkeilijä Funso Banjo ja äiti englantilainen Daniella Banjo, joka on entinen ammattitanssija. Ashleyn äiti auttaa Diversityä myös hallinnollisissa tehtävissä sekä pyörittää Danceworks Tanssistudiota Lontoossa. Ashleyllä on kolme vuotta nuorempi pikkuveli Jordan Banjo, joka tanssii myös Diversity-ryhmässä, sekä pikkusisko.


title: Ashley Banjo

text: Ashley opiskelee tällä hetkellä fysiikkaa ja biologiaa lontoolaisessa Queen Maryn yliopistossa.


title: Ashley Banjo

text: Ashley on seurustellut neljä vuotta englantilaisen tanssijan Francesca Abbottin kanssa, joka puolestaan tanssii Out of the Shadows -nimisessä tanssiryhmässä.


title: Chris Ryan

text: Kersantti Chris Ryan (s. 1961 Rowlands Gill, Tyne and Wear) on erään entisen brittiläisten Special Air Service -joukkojen erikoissotilaan käyttämä kirjailijanimi. Ryan nousi julkisuuteen sen jälkeen, kun hän onnistui ainoana Bravo Two Zero -ryhmän jäsenenä pakenemaan vihollisilta Persianlahden sodassa.


title: Chris Ryan

text: Ryan on kirjoittanut useita teoksia, muun muassa "The One That Got Away" ja "One Good Turn". Bravo Two Zero -ryhmän jäsenet, Mike Coburn ja kersantti Andy McNab, ovat kritisoineet "The One That Got Away" -teosta ja sanoneet sen antavan liian negatiivisen kuvan hypotermiaan kuolleesta kersantti Vince Phillipsistä.


title: Theodor Bruun

text: Theodor Bruun (18. toukokuuta 1821 Hamina – 3. syyskuuta 1888 Vehkalahti) oli suomalainen vapaaherra ja Suomen ministerivaltiosihteeri vuosina 1881–1888.


title: Theodor Bruun

text: Thoeodor Bruun oli haminalaisen Bruunin kauppiassuvun neljättä sukupolvea. Hänen isänsä oli kauppaneuvos Anthon Bruun ja äitinsä Jacobina Catharina Stewen. Bruun valmistui ylioppilaaksi Pietarissa 1839 ja opiskeli sen jälkeen yliopistossa oikeustieteitä. Hän valmistui lakitieteen kandidaatiksi ja toimi vuosina 1844–1859 keisarin kansliassa eriasteisissa viroissa. Vuonna 1872 hänet ylennettiin kanslian toisen osaston päällikön apulaiseksi, jota virkaa hän hoiti vuoteen 1881 saakka. Vuonna 1881 Bruun nimitettiin Aleksanteri III:n valtaannousun myötä Suomen ministerivaltiosihteeriksi ja Keisarillisen Aleksanterin-Yliopiston vt. kansleriksi.


title: Theodor Bruun

text: Bruun nautti venäläisessä virkakunnassa huomattavaa arvostusta, mutta hän ei ilmeisesti koskaan täysin sisäistänyt Suomen valtio-oikeudellista asemaa. Venäläisestä ajattelutavastaan huolimatta Bruun nosti esiin tarpeen Suomen perustuslakien kodifikaatiosta. Valtiollisten virkatoimiensa ohella Bruun osallistui aatelissäädyn edustajana Helsingin valtiopäiville 1863–1864 ja 1877–1878.


title: Theodor Bruun

text: Ministerivaltiosihteerinä Bruun päätyi tasapainoilemaan Suomen ja Venäjän intressien välillä. Hänen vallitseviin tosiasioihin mukautuva reaalipoliittinen linjansa herätti kuitenkin epäluuloja ja tyytymättömyyttä sekä suomalaisten että venäläisten keskuudessa. Häntä pidettiin Suomessa venäläismielisenä.


title: Theodor Bruun

text: Bruun sai todellisen valtioneuvoksen arvon vuonna 1860 ja hänet aateloitiin vuonna 1863. Salaneuvos hänestä tuli vuonna 1868. Vuonna 1883 hän sai vapaaherran arvon ja vuonna 1885 todellisen salaneuvoksen arvon. Bruunin hautamuistomerkki on Haminan Hietakylän hautausmaan eteläosassa.


title: Boheemi elää

text: Boheemi elää on näyttelijä Matti Pellonpäästä kertova dokumenttielokuva. Sen ohjasi Janne Kuusi ja sen maailman ensi-ilta pidettiin Helsingissä 26. tammikuuta 2011.


title: Boheemi elää

text: Siinä kuullaan ystävien ja työtovereiden tarinoita Pellonpäästä ja esitetään runsaasti näytteitä Pellonpään elokuvista ja tv-ohjelmista.


title: Boheemi elää

text: Dokumentin ensi-ilta järjestettiin Maxim-teatterissa DocPoint-festivaalin ohjelmistossa. TV-ensi-ilta oli Pellonpään 60-vuotissyntymäpäivän tuntumassa 26. maaliskuuta 2011 Yle Teema -kanavalla.


title: Boheemi elää

text: Dokumentti esitettiin myös Tampereen elokuvajuhlilla, Viitasaaren Elokuvaviikoilla, Sodankylän filmifestivaaleilla, Tuusulan Taiteiden Yössä, Rauman Blue Sea -filmifestivaaleilla, Nurmeksen elokuvajuhlilla ja Saarijärven elokuvaviikoilla sekä isossa kansainvälisessä kulttuuritapahtumassa New Yorkin MoMassa.


title: Boheemi elää

text: Elokuva palkittiin vuonna 2011 Prix Italian musiikki- ja taidedokumenttien sarjassa.


title: Boheemi elää

text: Elokuvan soundtrack-albumi "Bohemian Eyes – Boheemi elää" julkaistiin 28.3.2011, jolloin Pellonpään syntymästä tuli kuluneeksi 60 vuotta.


title: Venla Harju

text: Venla Heikintytär Harju (o.s. Niemi, s. 10. heinäkuuta 1990 Tampere) on suomalainen suunnistaja. Hän on voittanut nuorten sarjassa keskimatkan maailmanmestaruuden ja saavuttanut aikuisten sarjassa viestin MM-hopeaa ja MM-pronssia sprintissä ja keskimatkalla. Hän edustaa Tampereen Pyrintöä.


title: Venla Harju

text: Harju voitti keskimatkan nuorten maailmanmestaruuden vuonna 2008. Pyrinnön joukkueessa hän on voittanut Venlojen viestin vuonna 2010 ja Tiomila-viestin vuonna 2011. Vuonna 2011 Niemi saavutti lisäksi sprintin SM-pronssia ja oli Pyrinnön joukkueessa Venlojen viestissä toinen. Hänet valittiin loppukesästä ensimmäisiin aikuisten arvokilpailuihinsa, Ranskan MM-kilpailuihin, sprinttimatkalle. Sprintissä hän sijoittui 16:nneksi 1.11 minuuttia voittaja Linnea Gustafssonille hävinneenä. Syyskuussa hän voitti Pyrinnön joukkueessa viestin SM-kultaa.


title: Venla Harju

text: Keväällä 2012 Harju suunnisti Pyrinnön kolmanneksi sijoittuneessa Tiomila-joukkueessa. Hänet valittiin Suomen joukkueeseen Ruotsissa käytäviin EM-kilpailuihin, joissa hän sijoittui sprintissä toiseksi parhaana suomalaisena kymmenenneksi ja keskimatkalla 34:nneksi. Viestissä Niemi suunnisti Suomen kahdeksanneksi sijoittuneessa kakkosjoukkueessa. Kesäkuussa Niemi voitti Tampereella käydyn sprintin MM-kilpailukatsastuksen, ja hänet valittiin Sveitsissä käytyihin kisoihin, joissa hän asetti tavoitteekseen sijoittumisen sprintissä kymmenen parhaan joukkoon. MM-kilpailujen sprintissä Niemi aloitti omasta mielestään rauhallisesti ja pystyi koventamaan juoksuaan loppua kohden. Parista virheestä huolimatta hän sijoittui parhaana suomalaisena kuudenneksi jääden pronssimitalista 11,4 sekuntia. Voittaja Simone Nigglistä Niemi jäi 55,7 sekuntia. Niemi osallistui Sveitsissä vielä henkilökohtaiselle pitkälle matkalle, jolla oli kymmenes. Hänet valittiin myös Suomen viestijoukkueen avausosuudelle, jolta hän saapui vaihtoon viidentenä 13 sekuntia johtaneesta joukkueesta jääneenä. Suomen toisen osuuden suunnistaja Merja Rantanen kuitenkin epäonnistui, ja Minna Kauppi toi Suomen maaliin viidentenä. Elokuun lopulla Niemi suunnisti pitkän matkan SM-pronssia, ja syyskuussa hän uusi Pyrinnön joukkueessa viestin Suomen mestaruuden.


title: Venla Harju

text: Vuoden 2013 Harju avasi suunnistamalla Uudessa-Seelannissa maailmancup-avauksen keskimatkalla kuudenneksi ollen kilpailun paras suomalainen. Ennen MM-kilpailuja hän teki kovan harjoitusjakson, mikä näkyi väsyneinä suorituksina MM-kilpailuja edeltäneissä kilpailuissa. Vuokatin MM-kilpailuissa Niemi oli kuitenkin jo palautunut: hän saavutti viestissä hopeaa ja sprintissä pronssia sekä sijoittui keskimatkalla 14:nneksi.


title: Venla Harju

text: Keväällä 2016 Harju kertoi blogissaan uupuneensa ja saaneensa keskivaikean masennuksen oireita viimeistään vuoden 2014 MM-kilpailuista lähtien. Blogikirjoituksen aikoihin hänen suorituskykynsä oli alkanut palautua ennalleen.


title: Venla Harju

text: Vuoden 2017 MM-kisoissa Harju oli sprintissä neljäs, ja keskimatkalla hän suunnisti MM-pronssia.


title: Venla Harju

text: Harju on edustanut Pyrintöä myös yleisurheilussa. 5 000 metrin ratajuoksussa hänen ennätyksensä on 27. elokuuta 2013 juostu 18.06 minuuttia. Tilastopajassa hänen paras tuloksensa on Tampereella 7. syyskuuta 2011 juostu 18.32,76 minuuttia.


title: Venla Harju

text: Harju valmistui viiden laudaturin ylioppilaana Sammon keskuslukiosta. Nykyisin hän opiskelee bioteknologiaa Tampereen yliopistossa. Hän avioitui valmentajansa, suunnistaja Antti Harjun, kanssa elokuussa 2015.


title: Vaara kulkee kiskoilla

text: Vaara kulkee kiskoilla on vuonna 2002 ensi-iltansa saanut yhdysvaltalainen toimintaelokuva. Elokuvan on ohjannut Bob Misiorowski ja käsikirjoittanut Jace Anderson yhdessä Adam Gieraschin kanssa. Pääosassa esiintyvät Jean-Claude Van Damme, Tomas Arana ja Laura Harring. Yhdysvalloissa ja suurilta osin Euroopassa elokuva julkaistiin suoraan DVD:lle.


title: Vaara kulkee kiskoilla

text: Galina Konstantin varastaa Slovakian hallitukselta tappavan viruksen ja agentti Jacques Kristoff saa tehtäväkseen varmistaa, että nainen pääsee turvallisesti rajan yli Saksaan. Kristoff ei kuitenkaan tiedä mitä nainen kuljettaa mukanaan, ennen kuin Mason Cole ja hänen ryhmänsä kaappaavat junan uhaten matkustajia elleivät he löydä Galinaa ja hänen hallussaan olevaa virusta.


title: Vaara kulkee kiskoilla

text: Elokuva kuvattiin Bulgarian Bolševikissa ja Sofiassa.


title: Ciano-luokka

text: Ciano-luokan piti olli Italian laivaston kevyt risteilijäluokka, johon kuuluisi kaksi vuodesta 1939 alkaen valmistettua alusta.


title: Ciano-luokka

text: Regia Marina aloitti kahden uuden risteilijän suunnittelun noin kaksi vuotta edeltäneen Abruzzi-luokan alusten valmistumisesta. Alusten piti muistuttaa edeltäjiään, mutta toki niihin oli tarkoitus tehdä käytössä havaittuja muutoksia. Luokan piti siis olla Condottieri-luokan alaluokka tai muunnos.


title: Ciano-luokka

text: Luokan alusten pääaseistuksen piti olla sama, mutta apuaseiksi piti tulla uudet 90 millimetrin 50 pituuskaliiperin Ansaldo 1938 tykit aiempien 100 millimetrin aseiden tilalle. Tykit piti ryhmitella kaksiputksina asennuksina neljä kummallekin kyljelle kuten taistelulaiva "Littoriossa". Samoin tehtiin ehdotus uusien 65 millimetrin 64 pituukaliiperin Ansaldo-Terni ilmatorjuntatykkien käyttöönotosta, joissa kuitenkin todettiin testeissä vakavia puutteita. Samoin aluksille oli määrä asentaa uusia 20 millimetrin 65 pituuskaliiperin ilmatorjuntatykkejä. Lisäksi lentokoneiden lukumäärä oli tarkoitus kasvattaa neljään.


title: Ciano-luokka

text: Alusten suojan piti olla sama lukuun ottamatta kansipanssarin lisäämistä 45 millimetriin ja tornien etupanssarin lisäämistä 140 millimetriin. Rungon kokoa kasvatettiin, jolloin uppouma kasvoi 9 800 tonniin ja mahdollisesti jopa 10 000 tonniin. Nopeuden piti olla vähintään 33 solmua, kun käytettävissä olisi 115 000 hevosvoimaa.


title: Ciano-luokka

text: Ennen suunnitelmien vahvistamista syttyi toinen maailmansota ja vaikka Italia ei liittynytkään sotaan vielä vuonna 1939 muut akselivaltojen edustajat painostivat sitä liittymään siihen. Laivastolle asetettiin uusi arvojärjestys tehtäville, joihin kuului hävittäjät ja torpedoveneet. Tällaisessa tilanteessa alusten suunnittelun viimeistelystä luovuttiin 1940 eikä tilauksia siten jätetty, vaikka niille nimet varattiinkin.


title: Pabianice

text: Pabianice on 68 731 asukkaan kaupunki Keski-Puolassa. Kaupunki sijaitsee Łódźin voivodikunnassa 17 kilometriä Łódźista lounaaseen. Työstökone-, kemian- ja elintarviketeollisuudestaan tunnettu kaupunki on Pabianicen piirikunnan pääkaupunki. Kaupunki on asukasluvultaan kolmanneksi suurin Łódźin voivodikunnan kaupungeista.


Tiibetin rauhanomaisen vapauttamisen monumentti on monumentti joka sijaitsee Potalan aukiolla Tiibetin pääkaupungissa Lhasassa. Monumentti paljastettiin 22. toukokuuta 2002 juhlistamaan Tiibetin Kiinaan liittämisen 50-vuotisjuhlaa. Monumentti on 37 metriä korkea ja on valmistettu betonista. Monumentti maksoi noin 1,7 miljoonaa USA:n dollaria. Monumentti esittää Mount Everestiä.


title: Emil Stjernvall-Walleen

text: Carl Emil Knut Stjernvall-Walleen (16. marraskuuta 1806 Pori – 14. lokakuuta 1890 Helsinki) oli suomalainen korkea valtiollinen virkamies.


title: Emil Stjernvall-Walleen

text: Stjernvall-Walleenin vanhemmat olivat Viipurin läänin ensimmäinen maaherra Carl Stjernvall ja tämän puoliso Eva Gustava von Willebrand. Hänen isänsä kuoli vuonna 1815, jonka jälkeen hän sai pian nimekseen Stjernvall-Walleen tultuaan uuden isäpuolensa maaherra Carl Johan Walleenin adoptoimaksi.


title: Emil Stjernvall-Walleen

text: Vuonna 1837 Stjernvall-Walleen aloitti virkauransa Suomen valtiosihteeristössä Pietarissa. Lähemmäs vallan keskiötä Stjernvall-Walleen nousi Aleksanteri II:n noustua valtaistuimelle. Hänen asemaansa Pietarin vaikutusvaltaisissa piireissä vahvisti myös hänen sisaruutensa keisarillisen hovineidin Aurora Karamzinin kanssa.


title: Emil Stjernvall-Walleen

text: Vuonna 1876 Stjernvall-Walleen nimitettiin Alexander Armfeltin seuraajaksi Suomen ministerivaltiosihteerin virkaan. Hän oli sitä ennen ollut pitkään Armfeltin apulaisena. Pietarin piirien ohella Stjernvall-Walleenilla oli tiiviit yhteydet myös Helsinkiin, muun muassa J. V. Snellmaniin. Monipuolisten suhteidensa avulla Stjernvall-Walleen kykeni ajamaan monia suomalaisten tavoittelemia liberaaleja uudistuksia keisari Aleksanteri II:n hallituskaudella.


title: Emil Stjernvall-Walleen

text: Stjernvall-Walleen sai todellisen valtioneuvoksen arvon 1854 ja todellisen salaneuvoksen arvon 1875. Stjernvall-Walleen oli lyhyen aikaa myös Helsingin yliopiston vt. kanslerina vuonna 1881.


title: Frozen in Time

text: Frozen in Time on death metal -yhtye Obituaryn vuonna 2005 julkaistu comeback-albumi. Se oli heidän ensimmäinen albuminsa kahdeksaan vuoteen sitten vuoden 1997 albumin "Back from the Dead".


title: Frozen in Time

text: Pitkäaikainen avustaja Scott Burns yhdistyi tilapäisesti bändin kanssa ja hänestä tuli "Frozen in Time" -albumin tuottaja. Hän oli viimeksi tuottanut Obituaryn vuoden 1994 albumin "World Demise". "Frozen in Time" oli myös viimeinen albumi jossa hän teki bändin kanssa yhteistyötä.


title: Halicephalobus mephisto

text: Halicephalobus mephisto on sukkulamato, joka löydettiin ensimmäisen kerran eteläafrikkalaisesta kultakaivoksesta. Se on ensimmäinen tunnettu monisoluinen eläin, joka elää yli kahden kilometrin syvyydessä, jossa on noin 40 asteen lämpötila ja vain vähän happea. Laji käyttää ravinnokseen bakteereita.


title: Raja Hindustani

text: Raja Hindustani on Dharmesh Darshanin ohjaama intialainen romanttinen draamaelokuva vuodelta 1996. Se kertoo pienestä kaupungista kotoisin olevasta taksikuskista, joka rakastuu rikkaaseen tyttöön. Päärooleja näyttelevät Aamir Khan ja Karisma Kapoor. Elokuva voitti viisi Filmfare Awards -palkintoa ja oli yksi menestyneimmistä hindinkielisistä elokuvista 1990-luvulla.


title: Raja Hindustani

text: Raja Hindustani (Aamir Khan) on taksikuski, joka elää omien yksinkertaisten sääntöjensä mukaan ja on taipuvainen väkivaltaan, jos näitä sääntöjä rikotaan. Aarti Sehgal (Karisma Kapoor) on varakas nuori nainen, joka etsii yhteyttä menneisyyteensä. Heidän rakkautensa tiellä ovat paheksuva isä ja perheen varoja tavoitteleva äitipuoli.


title: Giovanni Manardo

text: Giovanni Manardo (; 24. heinäkuuta 1462 Ferrara – 8. maaliskuuta 1536 Ferrara) oli italialainen lääkäri ja kasvitieteilijä.


title: Giovanni Manardo

text: Manardo opiskeli Niccolò Leonicenon alaisuudessa Ferreran yliopistossa ja sen jälkeen opetti siellä 1482–1492. Tämän jälkeen hän opetti yliopistossa vaihtelevia aikoja, kunnes palasi sinne vakituisesti vuonna 1518. Manardo opetti yliopistossa kuolemaansa asti.


title: Giovanni Manardo

text: Manardo oli ensimmäisiä eurooppalaisia lääkäreitä, joka uskalsi hylätä arabitieteilijöiden opit. Hän muun muassa vuonna 1521 kritisoi voimakkaasti Avicennan kuuluisaa teosta "Lääketieteen kaanon". Manardo halusi erottaa lääketieteen Aristoteleen filosofiasta ja painotti kliinistä lääketiedettä, kasvitiedettä ja lääketieteellistä kasvitiedettä.


title: Morton DaCosta

text: Morton DaCosta (synt. Morton Tecosky, 7. maaliskuuta 1914 Philadelphia, Pennsylvania – 29. tammikuuta 1989 Redding, Connecticut) oli yhdysvaltalainen teatteri- ja elokuvaohjaaja ja näyttelijä. Hän aloitti Broadwaylla näyttelijänä ennen siirtymistään ohjaajaksi. DaCosta ohjasi muun muassa näytelmät "The Skin Of Our Teeth" (1943), "It’s A Gift" (1945), "Hamlet" (1945), "Plain And Fancy" (1955) ja "No Time For Sergeants" (1955), joita seurasivat menestykselliset "Auntie Mame" (1956) ja "The Music Man", joista hän ohjasi myös elokuvaversiot "Jännittävä tätini" (1958) ja "Musiikkimies" (1962). DaCosta jatkoi ohjaamista teatterissa aina 1980-luvun puoleenväliin saakka.


title: Uusi Sherlock

text: Uusi Sherlock () on BBC:n ja Hartswood Filmsin tuottama brittiläinen televisiosarja Arthur Conan Doylen luoman salapoliisi Sherlock Holmesin seikkailuista siirrettynä nykyajan Lontooseen. Sarjasta on esitetty neljä tuotantokautta, joista jokainen sisältää kolme 90-minuuttista jaksoa.


title: Uusi Sherlock

text: "Uuden Sherlockin" nimiosaa näyttelee Benedict Cumberbatch ja hänen apuriaan tohtori John Watsonia näyttelee Martin Freeman. Sarjan ovat käsikirjoittaneet Steven Moffat, Mark Gatiss ja Stephen Thompson, ja sitä ovat ohjanneet Paul McGuigan ja Euros Lyn.


title: Uusi Sherlock

text: Vuonna 2010 sarja keräsi Britanniassa parhaimmillaan yhdeksän miljoonaa katsojaa. Keväällä 2011 "Uusi Sherlock" palkittiin Bafta-gaalassa parhaana draamasarjana, minkä lisäksi Martin Freeman sai palkinnon sivuosaroolistaan. Suomessa sarjan ensimmäinen kausi esitettiin TV1:ssä 5. kesäkuuta 2011 alkaen. Uudelleen kausi esitettiin 21. heinäkuuta 2012 alkaen yhdessä toisen kauden kanssa. Kolmas kausi esitettiin tammi–helmikuussa 2014. Neljännen kauden esittäminen ei ole vielä varmaa.


title: Uusi Sherlock

text: Steven Moffat ja Mark Gatiss alkoivat suunnitella nykyaikaan sijoittuvaa televisiosarjaa Sherlock Holmesin seikkailuista käsikirjoittaessaan "Doctor Whota" ja matkustaessaan usein yhdessä Lontoosta sarjan tuotantopaikalle Cardiffiin. He tunnustivat molemmat pitävänsä eniten Basil Rathbonen esittämästä Sherlock Holmesista 1930–1940-luvun elokuvissa, jotka olivat heidän mielestään lähempänä Conan Doylen tarinoiden sävyä kuin monet tarkemmat sovitukset. Siirtämällä sarjansa nykyaikaan he saattoivat keskittyä päähenkilöihin eivätkä niitä tavallisesti ympäröivään viktoriaaniseen tapahtumaympäristöön.


title: Uusi Sherlock

text: Vuonna 2009 "Sherlockista" kuvattiin yksi 60-minuuttinen pilottijakso, joka oli tarkoitus esittää televisiossa syksyllä 2009. Positiivisen palautteen perustella BBC päätti kokonaisen tuotantokauden tilaamisesta. Pilottijakson valmistumisen jälkeen siitä päätettiin tehdä kokonaan uusi versio, eikä alkuperäistä jaksoa esitetty televisiossa. Sen perusteella BBC:n sisällä ja mediassa liikkui huhuja, jotka ennakoivat sarjan epäonnistumista. Pilottijakson uusintakuvausten lisäksi BBC tilasi sarjasta kaksi uutta tunnin mittaista jaksoa. Pilottijakso ”A Study in Pink” on sittemmin julkaistu Britanniassa 1. tuotantokauden blu-ray-julkaisun lisämateriaalina.


title: Uusi Sherlock

text: Vuonna 2010 sarjan suuri suosio johti toisen tuotantokauden kuvaamiseen. BBC esitti toisen kauden jaksot tammikuussa 2012. Viimeisen jakson tultua televisiosta Steven Moffat paljasti BBC:n tilanneen sarjasta myös kolmannen tuotantokauden jo samaan aikaan toisen kanssa. Alkukeväällä Martin Freeman paljasti haastattelussa, että kolmannen kauden kuvaukset alkaisivat 18. maaliskuuta. BBC vahvisti kolmannen kauden alkavan Yhdysvalloissa PBS:n esittämänä 19. tammikuuta 2014.


title: Uusi Sherlock

text: Neljäs kausi suunniteltiin vuoden 2015 loppuun, mutta Steven Moffat ilmoitti alkuvuodesta 2015, ettei kuvauksia saada päätökseen saman vuoden puolella, joten esitys siirtyy vuoteen 2017. Moffat sekä Mark Gatiss ovat kehittäneet juonen myös viidenteen kauteen.


title: Uusi Sherlock

text: Vuonna 2014 julkistettiin tieto erikoisjaksosta "The Abominable Bride", joka esitettiin tammikuussa 2016. Pääosa jaksosta sijoittuu Sherlock Holmes -tarinoiden alkuperäiseen miljööseen, viktoriaanisen ajan Lontooseen. Jakso esitettiin television lisäksi myös elokuvateattereissa ympäri maailmaa.


title: Hesco-linnoite

text: Hesco-linnoite on tulvavallien ja sotilaallisten linnoitteiden rakentamiseen käytetty suurikokoinen vahvistettu hiekkasäkki. Säkin kehitti 1980-luvulla Hesco Bastion -niminen yritys. Tukirakennelmana on koottava rautalankaverkko, jonka sisällä on kestävä kangassäkki. Niitä ovat käyttäneet Yhdysvaltain armeija Irakissa ja Nato Afganistanissa tukikohdissaan suojana räjähteitä ja ammuksia vastaan.


title: Hesco-linnoite

text: Alkujaan Hesco suunniteltiin tulvasuojaksi ja eroosion estämiseksi, mutta 1990-luvulla niistä tuli suosittuja turvallisuuskäytössä. Niitä käytetään edelleen myös alkuperäiseen tarkoitukseensa, esimerkiksi vallien rakentamiseksi 2005 New Orleansin hurrikaani Katrinan jälkeen ennen kuin hurrikaani Rita iski muutaman päivän kuluttua.


title: Aditya Chopra

text: Aditya Chopra (s. 21. toukokuuta 1971) on intialainen elokuvaohjaaja, -tuottaja ja -käsikirjoittaja. Hän on ohjannut kolme elokuvaa: "Dilwale Dulhania Le Jayenge" (1995), "Mohabbatein" (2000) ja "Rab Ne Bana Di Jodi" (2008). Hän on tuottanut menestyselokuvia kuten "Dhoom" (2004), "Veer-Zaara" (2004), "Bunty Aur Babli" (2005), "Fanaa" (2006), "Dhoom 2" (2006), "Chak De! India" (2007), "Ek Tha Tiger" (2012) ja "Jab Tak Hai Jaan" (2012). Chopra on elokuvantekijä Yash Chopran poika ja Uday Chopran veli.


title: Aditya Chopra

text: Chopra meni naimisiin näyttelijä Rani Mukerjin kanssa Italiassa 21. huhtikuuta 2014.


title: Hugo Suoranta

text: Hugo Einari Suoranta ent. Slunga ( oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa konekiväärikurssien opettajana Valkoisen armeijan riveissä. Myöhemmin hän osallistui vielä talvi- ja jatkosotaankin pataljoonan komentajana rintamajoukoissa


title: Hugo Suoranta

text: Suorannan vanhemmat olivat maanviljelijä Kalle Juho Slunga ja Maria Vaaraniemi. Hänet vihittiin avioliittoon vuonna 1923 Enni Pajarisen kanssa. Kävi kansakoulun. Toimi maanviljelijänä kotitilallaan. Suoritti yksityisesti viidennen luokan Kuopion lyseossa 1925. Suoranta sai sotilaskoulutusta Taktiikan soveltamiskurssilla vuonna 1927 ja Taistelukoulun komppanianpäällikkökurssilla vuonna 1929 sekä suojeluskuntajärjestön komentajakurssilla vuosina 1933–1934.


title: Hugo Suoranta

text: Suoranta liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 5. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Pataljoonan rintamakomennuksen jälkeen hänet siirrettiin 22. marraskuuta 1917 alkaen pataljoonan 2. konekiväärikomppaniaan.


title: Hugo Suoranta

text: Suoranta astui Suomen Valkoisen armeijan palvelukseen Saksassa 7. helmikuuta 1918, jossa yhteydessä hänet ylennettiin aliupseeriksi. Takaisin suomeen hän palasi 18. helmikuuta 1918 jääkärien etujoukon mukana Vaasaan. Vaasasta hänet komennettiin Karjalan rintamalle, jossa hänet sijoitettiin aluksi Antreaan Järvenlinnan konekiväärikurssien opettajaksi ja 5. maaliskuuta 1918 alkaen kurssien johtajaksi. Lopuksi hän kokosi 8. huhtikuuta 1918 konekiväärikursseilla olevasta miehistöstä niin sanotun lentävän konekiväärikomppanian, jonka päällikkönä hän toimi. Suoranta osallistui sisällissodan taisteluihin Oravalassa ja Ahvolassa sekä Viipurissa.


title: Hugo Suoranta

text: Suoranta palveli sisällissodan jälkeen päällikkönä Karjalan rykmentti 2:n 2. konekiväärikomppaniassa, josta hänet siirrettiin 23. heinäkuuta 1918 alkaen päälliköksi Itä-Suomen jalkaväkirykmentti 5:n 3. konekiväärikomppaniaan, josta muodostettiin myöhemmin Pohjois-Savon rykmentti. Hän toimi vuonna 1918 opettajana 3. Divisioonan alipäällystökursseilla Sortavalassa ja vuonna 1919 Mikkelin ryhmänjohtajakursseilla sekä hoiti Tuukkalan aliupseerikoulun johtajan tehtäviä 1. kesäkuuta 1923 – 23. tammikuuta 1924 välisenä aikana Pohjois-Savon rykmentin aliupseerikoulussa. Suoranta erosi armeijasta 26. tammikuuta 1928 ja liittyi Suojeluskuntajärjestöön, jossa hänet määrättiin 1. marraskuuta 1928 alkaen Viipurin suojeluskuntapiirin XVIII alueen päälliköksi, josta tehtävästä hän siirtyi 1. elokuuta 1931 alkaen Mikkelin suojeluskuntapiirin 2. sotilasohjaajaksi.


title: Hugo Suoranta

text: Suoranta osallistui talvisotaan pataljoonan komentajana Jalkaväkirykmentti 40:ssä sekä komentajana Osasto Suorannassa. Hän osallistui talvisodan taisteluihin Pelkosenniemellä, Savukoskella, Sallassa, Saijassa ja Viipurin lahdella. Välirauhan aikana hän toimi sotilasohjaajana Suur-Saimaan suojeluskuntapiirissä. Jatkosodan puhjettua hänet komennettiin pataljoonan komentajaksi Jalkaväkirykmentti 43:een, josta hänet siirrettiin myöhemmin komentajaksi Linnoitus pataljoona 7:ään, josta tehtävästä hänet siirrettiin vielä vuoden 1941 aikana Mikkelin komendantiksi, jossa tehtävässä hän toimi vuoteen 1943 saakka. Myöhemmin jatkosodan aikana hän toimi aliupseerikoulun johtajana Jalkaväenkoulutuskeskus 12:sta ja samaisen koulutuskeskuksen pataljoonan komentajana. Hän osallistui jatkosodan taisteluihin Nuijamaalla, Rättijärvellä, Juustilassa ja Kärstilässä. Sotien jälkeen hän erosi vakinaisesta palveluksesta ja työskenteli sen jälkeen liikealalla sekä kauppa- ja ammattikoulun opettajana sekä asuntokiinteistön isännöitsijänä. Hänet on haudattu Mikkeliin.


title: Mikael Johansson

text: Mikael Johansson voi tarkoittaa seuraavia henkilöitä:


title: Mikael Johansson (jääkiekkoilija, 1985)

text: Mikael Johansson (s. 27. kesäkuuta 1985 Arvika) on ruotsalainen jääkiekkoilija, joka pelaa 26. lokakuuta 2017 asti kestävällä sopimuksella SHL-joukkue Brynäs IF:ssä. Hän on pelipaikaltaan keskushyökkääjä, mutta osaa pelata myös laidassa. Johansson on pelannut urallaan myös AHL:ssä, Sveitsissä, Venäjällä ja Suomessa.


title: Mikael Johansson (jääkiekkoilija, 1985)

text: Elite Prospects -sivuston mukaan Johansson on offensiivinen hyökkääjä, joka osaa pelata mitä tahansa hyökkääjän roolia. Sivusto luonnehtii hänen vahvuuksiinsa kädet, mailankäsittelytaidot, vision, pelinrakentamisen, luistelun ja ketteryyden. Johansson on kuitenkin varsin pienikokoinen, mutta hän pelaa kokoonsa nähden varsin röyhkeästi. Johanssonilla on kehitettävää oman pään pelaamisessa.


title: Mikael Johansson (jääkiekkoilija, 1985)

text: Johanssonin erikoisuutena on tunnettu myös hänen pelaamisensa lyhyellä mailalla. Johanssonin maila on ollut jopa kymmeniä senttemetrejä lyhyempi, kuin hänen joukkuetovereillaan. Johansson itse on kokenut käsittelevänsä lyhyellä mailalla kiekkoa hyvin jalkojensa lähellä ja mailan olevan helpompi käsitellä kulmatilanteissa. Hänen mukaansa sillä on myös helpompi syöttää ja ampua nopeasti, vaikka Johansson on toisn myöntänyt sen haittaavan ulottuvuutta.


title: Mikael Johansson (jääkiekkoilija, 1985)

text: Johansson on Arvika HC:n kasvatti. Hän teki joukkueessa debyyttinsä miesten peleissä 16-vuotiaana kaudella 2001–2002 I-divisioonassa. Seuraavalla kaudella 2002–2003 Johansson oli tehoilla 13+28=41 Arvikan paras syöttäjä sekä toiseksi paras pistemies Johan Örnbergin jälkeen. Detroit Red Wings varasi hänet 289. pelaajana .


title: Mikael Johansson (jääkiekkoilija, 1985)

text: Kauden 2003–2004 Johansson pelasi I-divisioonaa Skåre BK:ssa. Hän oli tehoilla 12+16=28 runkosarjassa joukkueen toiseksi paras pistemies Joakim Anderssonin jälkeen. Skåre BK ylsi keväällä 2004 HockeyAllsvenskanin karsintoihin saakka, mutta jäi ilman sarjanousua. Johansson oli niissä tehoilla 1+5=6 joukkueen paras pistemies. Hän itse jatkoi kuitenkin kaudella 2004–2005 pelejään HockeyAllsvenskanin Bofors IK:ssa.


title: Mikael Johansson (jääkiekkoilija, 1985)

text: Kaudeksi 2005–2006 Johansson siirtyi Elitserieniin ja Färjestad BK:hon. Hän teki tulokaskaudellaan 46 runkosarjaottelussa tehot 1+5=6 sekä 18 playoff-ottelussa kaksi syöttöpistettä. Johansson voitti keväällä 2006 Ruotsin-mestaruuden. Saman vuoden huhtikuussa hän teki kaksivuotisen jatkosopimuksen Färjestadin kanssa. Kausi 2007–2008 oli Johanssonille läpimurto Elitserienissä tehdessään 53 runkosarjaottelussa tehot 15+24=39. Hän oli Färjestadin toiseksi paras pistemies Rickard Wallinin jälkeen. Maaliskuussa 2008 Johansson teki kolmivuotisen jatkosopimuksen joukkueen kanssa. Kaudella 2008–2009 hän voitti 28 syötöllään joukkueen sisäisen syöttöpörssin ja keväällä 2009 Ruotsin-mestaruuden.


title: Mikael Johansson (jääkiekkoilija, 1985)

text: Johansson ehti pelata Färjestadin kolmesta sopimusvuodestaan vain yhden, kun hän teki toukokuussa 2009 yksivuotisen tulokassopimuksen NHL-joukkue Montréal Canadiensin kanssa. Johansson pelasi syksyllä 2009 20 ottelua sen farmijoukkue Hamilton Bulldogsissa, kunnes tammikuussa 2010 Canadiens lainasi hänet loppukaudeksi takaisin Färjestadiin.


title: Mikael Johansson (jääkiekkoilija, 1985)

text: Toukokuussa 2010 Johansson teki Färjestadin kanssa uuden kolmivuotisen sopimuksen. Hän oli kaudella 2010–2011 tehoilla 12+23=35 joukkueen toiseksi paras pistemies Pelle Prestbergin jälkeen. Johansson jakoi joukkuetoverinsa Rickard Wallinin kanssa kevään 2011 pudotuspelien pistepörssin voiton tehdessään tehot 5+8=13. Hän voitti niiden päätteeksi Ruotsin-mestaruuden. Kaudella 2011–2012 Johansson voitti Färjestadin sisäisen piste- ja syöttöpörssin tehoilla 8+31=39.


title: Mikael Johansson (jääkiekkoilija, 1985)

text: Kaudeksi 2013–2014 Johansson siirtyi vuoden mittaisella sopimuksella SHL:n nousijajoukkue Leksands IF:ään. Hän voitti joukkueen sisäisen piste- ja syöttöpörssin tehoilla 9+30=39. Kaudeksi 2014–2015 Johansson siirtyi vuoden mittaisella sopimuksella Sveitsin National League A:n Rapperswil-Jona Lakersiin. Joukkueen pistepörssin kärkikolmikko muodostui kokonaan ruotsalaisista, sillä hän oli tehoilla 6+33=39 Lakersin paras syöttäjä ja jakoi sisäisen pistepörssin toisen sijan Niklas Perssonin kanssa edellään vain Nicklas Danielsson.


title: Mikael Johansson (jääkiekkoilija, 1985)

text: Johansson palasi kaudeksi 2015–2016 kaksivuotisella sopimuksella Färjestad BK:hon. Hän teki Ruotsin pääsarjatason yhden kauden piste-ennätyksensä tehoilla 12+28=40, joilla Johansson oli joukkueen paras syöttäjä ja toiseksi paras pistemies Milan Gulašin jälkeen tehoilla 12+28=40. Pudotuspeleissä hän oli Färjestadin paras pistemies ja syöttäjä tehtyään viidessä puolivälieräottelussa tehot 2+4=6. Johansson voitti joukkueen sisäisen piste- ja syöttöpörssin myös Mestarien liigassa tehoilla 1+5=6. Hän ei pelannut Färjestadissa enää toista sopimuskauttaan, vaan Johansson siirtyi kaudeksi 2016–2017 KHL-joukkue Lada Toljattiin. Hänestä odotettiin joukkueeseen johtavaa pelaajaa, mutta Johansson osoittautui kuitenkin pettymykseksi ja hän teki 12 ottelussa tehot 1+3=4. Lokakuussa 2016 seura lähetti Johanssonin Ladan farmijoukkue Dizel Penzaan, VHL:ään. Hän kärsi alkukaudella myös aivotärähdyskestä. Vain yhden Penzassa pelatun ottelun jälkeen Lada purki Johanssonin sopimuksen. Noin kaksi viikkoa myöhemmin hän siirtyi loppukauden sopimuksella SM-liigajoukkue Helsingin IFK:n riveihin.


title: Mikael Johansson (jääkiekkoilija, 1985)

text: Kauden 2017–2018 kynnyksellä Johansson palasi kotimaahansa ja siirtyi 26. lokakuuta 2017 asti kestävällä sopimuksella Brynäs IF:ään. Hänet hankittiin ensisijaisesti paikkaamaan Jesper Boqvistin loukkaantumista.


title: Mikael Johansson (jääkiekkoilija, 1985)

text: Johansson on Ruotsin A-maajoukkueessa kuusi ottelua tehopistein 1+1=2. Hänen ensimmäinen A-maaottelunsa oli Channel One Cupin 15. joulukuuta 2011 pelattu avausottelu Chomutovissa Tšekkiä vastaan. Johanssonin ensimmäinen A-maajoukkuemaali syntyi 21. joulukuuta 2013 Channel One Cupissa Sotšissa ylivoimalla Tšekkiä vastaan. Hän on pelannut myös kolme nuorten maaottelua.


title: Hulluruohot

text: Hulluruohot ("Datura") ovat koisokasveihin kuuluva myrkyllinen kasvisuku. Hulluruohoja käytetään niiden myrkyllisyydestä huolimatta päihteinä ja lääkkeinä. Suvun kasvit ovat Suomessa laillisia.


title: Hulluruohot

text: Okahulluruoho eli hulluruoho ("Datura stramonium") kasvaa Suomessa harvinaisena esimerkiksi puutarhakasvina ja villiintyneissä puutarhoissa. Se kuitenkin menestyy hyvin ja lisääntyy itsestään.


title: Hulluruohot

text: Suvun tieteellinen nimi "Datura" perustuu hulluruohon hindinkieliseen nimitykseen धतूरा "dhatūra" ja pohjimmiltaan sanskritin sanaan धत्तूर "dhattūra" (karkeasti suomennettuna ’valkoinen piikkiomena’).Hulluruohot sisältävät myrkyllisiä antikolinergisia tropaanialkaloideja kuten skopolamiinia, hyoskyamiinia ja atropiinia.


title: Hulluruohot

text: Kasveista voidaan myös erotella kemiallisesti skopolamiini, jota käytetään tyrmäystippoina ja deittiraiskaushuumeena. Skopolamiinia käytetään myös lääkkeenä: esimerkiksi lääkelaastareissa, joita käytetään ehkäisemään voimakasta matkapahoinvointia tai merisairautta, jos yleisemmin käytetyt lääkkeet kuten syklitsiini, eivät tehoa.


title: Hulluruohot

text: Päihteenä hulluruohot ovat deliriantteja, joskin niiden päihdekäyttö voi olla hyvinkin vaarallista ja johtaa jopa kuolemaan. Hulluruohon myrkyllisyys riippuu kasvin iästä, kasvupaikasta, kasvin osista ja kasvupaikan sääolosuhteista, mistä johtuen päihdekäytössä ”sopivan annoksen” määrittäminen on käytännössä mahdollista vain laboratorio-olosuhteissa.


title: Hulluruohot

text: Kirjailija-antropologi Carlos Castaneda väittää kirjoissaan käyttäneensä hallusinogeenistä "Datura inoxia" -nimistä lajia Meksikossa opettajansa ”Don Juanin” opastuksella 1960-luvulla. Lajinmäärityksestä on tosin epävarmuutta.


title: Hulluruohot

text: Useimmiten hulluruoho aiheuttaa käyttäjälleen hallusinaatioita, joita kasvia käyttäneet kuvaavat yleensä erittäin epämiellyttäviksi, pelottaviksi ja todentuntuisiksi.


title: Ammunnan maailmanmestaruuskilpailut 1936

text: Vuoden 1936 ammunnan maailmanmestaruuskilpailut järjestettiin Berliinissä. Ohjelmassa oli vain haulikkoammuntaa. Eläviä kyyhkysiä pudoteltiin Roomassa.


text: Kyyhkysammunnan Roomassa voitti Italian Ciardi Adriano.


title: Datura

text: Datura voi tarkoittaa seuraavia:


title: Capitani Romani -luokka

text: Capitani Romani -luokka oli Italian laivaston suunnittelema kahdentoista aluksen kevyt risteilijäluokka. Aluksista valmistui toisen maailmansodan aikana kuitenkin vain kolme.


title: Capitani Romani -luokka

text: Alusten pääaseistuksena oli kahdeksan 135 millimetrin 45 pituuskaliiperin Ansaldon ja OTOn valmistamaa tyypin 1938 tykkiä, jotka oli asennettu neljään kaksoistorniin. Tornien panssarointi oli kilvessä 10-20 millimetriin ja sivuilla ja katossa kuusi millimetriä. Tykkeihin oli myös ilmatorjuntaan soveltuvia ampumatarvikkeita. Apuaseina oli alkuperäisen suunnitelman mukaisten 65 millimetrin 64 pituuskaliiperin tykkien sijaan kahdeksan Bredan tyypin 1932 37 millimetrin 54 pituuskaliiperin ilmatorjuntatykkiä, jotka oli asennettu yksiputkisina asennuksina kummallekin kyljelle. Tykeistä kolme oli etuosan kansirakenteissa ja neljäs varakomentosillan sivulla.


title: Capitani Romani -luokka

text: Aluksilla oli myös taaemman savuhormin ympärillä neljä kaksiputkista Scottie & OM:n tyypin 1941 20 millimetrin 70 pituuskaliiperin ilmatorjuntatykkiä, jotka oli asennettu modifioidulle RM35 jalalle. Lisäksi aseistusta täydensivät muutama kahdeksan millimetrin ja 6,5 millimetrin siirrettävä konekivääri, jotka normaalisti olivat etu- ja puolikansilla.


title: Capitani Romani -luokka

text: Torpedoputket oli asennettu kahteen neljän putken ryhmään. Aluksilla oli putkissa kahdeksan Si 270/533,4 x 7,2 type M -torpedoa sekä varalla neljä. Torpedo painoi 1 715 kilogrammaa ja niissä oli mahdollisuus asentaa kolme eri nopeutta, jotka mahdollistivat 4000, 8000 ja 12000 metrin etäisyydet. Torpedoputkien suuntaus oli mahdollista kolmeen eri suuntaan sekä oikealle että vasemmalle.


title: Capitani Romani -luokka

text: Sukellusveneidentorjuntaan aluksilla oli kaksikymmentäneljä 100 kilogramman syvyyspommia.


title: Looking for Richard

text: Looking for Richard on Al Pacinon ohjaama dokumenttielokuva, joka sai ensi-iltansa 11. lokakuuta 1996. Se on Pacinon esikoisohjaus, ja hän myös esiintyy elokuvassa sekä toimi sen tuottajana. Elokuvassa esitetään valittuja kohtauksia William Shakespearen näytelmästä "Rikhard III" sekä analysoidaan laajemmin Shakespearen roolia ja merkitystä populaarikulttuurissa.


title: Jimmy Rodgers (koripallovalmentaja)

text: James Donald ”Jimmy” Rodgers (s. 12. maaliskuuta 1943 Oak Park, Illinois) on yhdysvaltalainen uransa päättänyt koripallovalmentaja.


title: Jimmy Rodgers (koripallovalmentaja)

text: Rodgers aloitti NBA-valmentamisen vuonna 1971, jolloin hän siirtyi Cleveland Cavaliersin apuvalmentajaksi. Hän toimi tehtävissä vuoteen 1979 asti, jonka jälkeen hän liittyi Boston Celticsin apuvalmentajaksi vuosiksi 1979–1988. Ensimmäistä kertaa Rodgers toimi päävalmentajana vuonna 1988, jolloin hänet nostettiin Celticsin päävalmentajaksi. Hän oli seuran päävalmentajana kaksi kautta, kunnes sai potkut. Vuonna 1991 Rodgers aloitti Minnesota Timberwolvesin päävalmentajana, mutta sai potkut tammikuussa 1991. Tämän jälkeen hän on toiminut myös Chicago Bullsin valmentajistossa.


title: Pakanuus ja kristinoppi

text: Pakanuus ja kristinoppi: Tutkielma vertailevan uskontotieteen alalta () on Rafael Karstenin vuonna 1910 ilmestynyt kirja. Teoksessa Karsten pyrki osoittamaan kristinuskon ja Vähä-Aasian ”pakanallisten” uskontojen läheisen sukulaisuuden.


title: Pakanuus ja kristinoppi

text: Karsten arvosteli myös kristillistä moraalia. Karstenin mukaan yliluonnollinen todellisuuskäsitys yhdistettynä henkiseen suvaitsemattomuuteen teki keskiajalla mahdolliseksi vääräuskoisten vainot. Luterilaisessa reformaatiossa tilanne muuttui vain siten, että ”erehtymättömän kirkon sijaan saatiin erehtymätön kirja”. Teologiasta tuli ”puutteellisten poliisilaitosten täydentäjä”. Valtiokirkko oli Karstenille alistamisen tunnus, joka ”tukahduttaa kaikkia itsenäisen ajattelemisen ilmauksia”.


title: Ylinampa

text: Ylinampa on kylä Rovaniemellä. Se sijaitsee Sodankyläntien varrella noin 50 kilometrin päässä kaupungista. Kylän palveluihin kuuluvat Ylinamman koulu sekä päivittäistavarakauppa.


title: Prometheus-seura

text: Prometheus-seura ( ’ylioppilasyhdistys Prometheus’) oli vuosina 1905–1914 toiminut suomalainen yhdistys. Yhdistyksen puheenjohtaja oli Edvard Westermarck, varapuheenjohtaja Georg Schauman ja sihteeri Svante Dahlström. Muita seuran toimintaan osallistuneita olivat muun muassa Rafael Karsten, Rolf Lagerborg, Knut Tallqvist, Wilhelm Bolin, Yrjö Hirn, Hjalmar Magnus Eklund, Harry Federley, Alma Söderhjelm, Gunnar Castrén, K. H. Wiik, Viktor Heikel, Ernst Lampén ja Hermann Friedmann. Yhdistys vaati uskonnonopetuksen poistamista koulujen yläluokilta, siviiliavioliiton hyväksymistä ja valapakon poistamista oikeudenistunnoista. Yhdistys arvosteli kristinuskon moraalia pitäen sitä vanhentuneena.


title: Prometheus-seura

text: Yhdistys perustettiin Helsingin yliopiston yliopistonuorison keskuudessa 20. lokakuuta 1905 hieman ennen suurlakon alkua. Seura oli aatteellisesti sekularistinen, humanistinen ja liberalistinen. Sen periaatteiden taustat palautuivat yleiseurooppalaiseen murrokseen, jossa empirismi, evolutionismi ja liberalismi saivat kannatusta oppineistossa. Seuran kannattajat eivät olleet yhteiskunnallisissa kannanotoissaan yhtenäisiä. Westermarck itse arveli Prometheuksen kokoukset suositummiksi kuin yhdenkään toisen oppilasjärjestön. Prometheuksessa pidettiin luentoja humanististen aiheiden lisäksi myös teologiasta ja teosofiasta, pitäjinä muun muassa tuleva arkkipiispa Erkki Kaila.


title: Prometheus-seura

text: 1910-luvun puolivälissä seuran toiminta hiipui samalla kun yhteiskunnallinen tilanne Suomessa kiristyi. Varsinaisesti seura lakkautettiin sisällissodan jälkeen, valtiovallan todettua sen toiminnan propagandistiseksi. Siviilivihkiminen tehtiin Suomessa lailliseksi vuonna 1917 annetulla erillislailla.


title: Prometheus-seura

text: Uskonnonvapauslaki säädettiin 1922, ja se tuli voimaan vuoden 1923 alusta. Uusi laki salli kansalaisten olla kuulumatta uskonnollisiin yhdyskuntiin. Vasta tämä laki antoi myös ateisteille Suomessa täydet kansalaisoikeudet. Vaatimus valtion ja kirkon erottamisesta ei kuitenkaan toteutunut täysin.


title: Lindsey Durlacher

text: Lindsey Durlacher (14. syyskuuta 1974 Evanston, Illinois – 4. kesäkuuta 2011 Denver, Colorado) oli yhdysvaltalainen kreikkalais-roomalaisen tyylin painija.


title: Lindsey Durlacher

text: Durlacherin painiuran huipennus oli Guangzhoun MM-kilpailuissa 2006 saavutettu sarjan 55 kg pronssimitali. Kyseisessä turnauksessa Durlacher hävisi välieränsä iranilaiselle Hamid Soryan Reihanpourille, mutta voitti pronssiottelussa bulgarialaisen Venelin Venkovin. Vuoden 2007 MM-kilpailuissa Durlacher oli saman sarjan viides. Pan-Amerikan kisoista hän saavutti sarjan 60 kg hopeaa vuonna 2007 ja Pan-Amerikan mestaruuskilpailuista sarjassa 55 kg kaksi hopeaa ja pronssin.


title: Lindsey Durlacher

text: Durlacher menehtyi nukkuessaan 36 vuoden ikäisenä aikaisin lauantaiaamuna 4. kesäkuuta 2011. Hän oli pari päivää aikaisemmin ollut leikkauksessa. Saman vuoden helmikuussa häneltä oli murtunut rintalasta moottorikelkkaonnettomuudessa. Kuolinsyytä ei ole kerrottu julkisuuteen.


title: Totuutta ja tehtävää

text: Totuutta ja tehtävää voi tarkoittaa seuraavia:


title: Se ei olekaan niin

text: Se ei olekaan niin voi tarkoittaa seuraavia:


title: Pampavarpuspöllö

text: Pampavarpuspöllö ("Glaucidium nanum" tai "Glaucidium nana") on pöllöihin kuuluva lintu. Sitä tavataan Chilessä ja Argentiinassa.


title: Pampavarpuspöllö

text: Sen luontaista elinpiiriä ovat lauhkean vyöhykkeen metsät ja pensastot, subtrooppiset ja trooppiset pensastot sekä kosteikot, aavikot, maaseudun puutarhat ja kaupunkialueet. Sen on todettu olevan Chilen yleisin pöllö.


title: Perunvarpuspöllö

text: Perunvarpuspöllö ("Glaucidium peruanum") on pöllöihin kuuluva lintu. Sitä tavataan Chilessä, Ecuadorissa ja Perussa.


title: Perunvarpuspöllö

text: Sen luontaista elinpiiriä on subtrooppinen ja trooppinen kuiva metsä ja kostea vuoristometsä, kuiva pensasaro, subtrooppinen ja trooppinen kostea pensasaro, subtrooppinen ja trooppinen ylävä pensasaro ja hyvin huonokuntoiset entiset metsät, kosteikot ja kaupunkialueet.


title: Jan Akkerman (albumi)

text: Jan Akkerman on hollantilaisen Focus-yhtyeen kitaristina tunnetuksi tulleen Akkermanin sooloalbumi vuodelta 1977. Kyseessä on instrumentaalilevy. Albumin on tuottanut Richard DeBois ja levy-yhtiö on newyorkilainen Atlantic Records.


title: Jan Akkerman (albumi)

text: Julkaisuun on osallistunut myös WEA Records B.V., joka on toiminut Hilversumissa.


title: Jan Akkerman (albumi)

text: LP-levyjä on valmistettu Saksassa ja tällöin jakelijana on toiminut WEA Musik GmbH, joka on Warner Communicationsin yhtiö.


title: Jan Akkerman (albumi)

text: Albumin on äänittänyt Jan Schuurman Soundpush-studioilla Blaricumissa. Jousisoittimet on äänitetty Morgan-studioilla Lontoossa.


title: Jan Akkerman (albumi)

text: Miksauksen ovat tehneet Richard DeBois, Jan Schuurman kappaleiden "Angel Watch", "Pavane" ja "Gate to Europe" osalta sekä Jay Denson. Masteroinnin ovat tehneet Henk Horden ja André Leenders EMI:n studioilla Heemstedessä.


title: Jan Akkerman (albumi)

text: Levykannen on suunnitellut Rens Benerink ja valokuvan on ottanut Joost Noordhoek. Retusoinnin on tehnyt amsterdamilainen Four Colors -yritys. Jan Akkerman -logon on tehnyt Wim Ballendux. Taiteellisina johtajina ovat toimineet Rens Benerink ja Hans Tonino. Tonino on toiminut myös vastaavana tuottajana. Kitarat on kustomoinut Anno Galema.


title: Jan Akkerman (albumi)

text: Jan Akkerman on tehnyt kaikki kappaleet ja niiden sovitukset. Jousi- ja huilusovitukset on tehnyt Michael Gibbs. Julkaisija on Radio Tele Music.


title: Jan Akkerman (albumi)

text: Sivu 1


title: Jan Akkerman (albumi)

text: Sivu 2Jousisoittajia on johtanut Roger Webb.


title: BioCity Turku

text: BioCity Turku on Turun yliopiston ja Åbo Akademin yhteinen biokeskus, joka kokoaa yhteen Turun yliopistojen biotieteisiin ja molekyylilääketieteeseen liittyvän tutkimuksen. BioCity Turku on Biokeskus Suomi -verkoston jäsen. BioCity Turku on vuodesta 1991 alkaen järjestänyt vuosittain kansainvälisen BioCity Symposium -tiedekokouksen ja vuodesta 2004 jakanut parhaalle turkulaiselle biotieteelliselle julkaisulle myönnettävän Elias Tillandz -palkinnon.


title: BioCity Turku

text: Vuodesta 2004 BioCity Turun tieteellisenä johtajana on toiminut Turun yliopiston biokemian professori Jyrki Heino.


title: Maurice Garrel

text: Maurice Garrel (24. helmikuuta 1923 Saint-Servais, Isère, Ranska – 4. kesäkuuta 2011 Pariisi, Ranska) oli ranskalainen elokuvanäyttelijä.


title: Maurice Garrel

text: Garrel näytteli yli sadassa elokuvassa ja oli ehdolla César-palkinnon saajaksi parhaana sivuosanäyttelijänä kahdesti: 1991 elokuvasta "La Discrète" (1990) ja 2005 elokuvasta "Rois et reine" (2004).


title: Maurice Garrel

text: Garrelin pojista Thierry Garrel on tuottaja ja Philippe Garrel on ohjaaja, lapsenlapset Louis Garrel ja Esther Garrel ovat näyttelijöitä.


title: Maurice Garrel

text: Suomessa hänen elokuvistaan on esitetty seuraavat: "Tunteeton sydän", ("Un Coeur en hiver" 1992), "Terroristiryhmä Nada" ("Nada" 1974), "Perijä" (1973), "Menolippu" 1971, "Timanttikettu" (1968), "Pehmeä iho" (1964), "Naisen, naisen takia" (1963), "Päivä ja tunti" (1963), "Kohtalokas sunnuntai" (1962), "Taistelu saarella" (1962) ja "Murha jouluyönä" (1962).


title: Encore (muusikko)

text: Encore, oik. Sabine Ohmes (s. 12. elokuuta 1974) on saksalainen laulaja. Hän esiintyy vain ranskaksi. Ohmes otti taiteilijanimensä käyttöön debytoituaan vokalistina Sash!'n kappaleella "Encore Une Fois". Se nousi sijalle 2 Britannian singlelistalla. Sooloartistina hän saavutti edellämainitulla listalla sijoituksen 12 kappaleella "Le Disc Jockey". Myöhemmin on julkaistu myös single "Le Paradis". Kummatkin on kirjoittanut Sash!'n tuottajakaksikko Ralf Kappmeier ja Thomas Lüdke.


title: Encore (muusikko)

text: Encore on laulanut myös Sash!'n kappaleella "Le Soleil Noir" joka löytyy Sash!'n kolmannelta albumilta "Trilenium". Encore on myöhemmin esittänyt kappaleesta oman versionsa mikä ei menestynyt.


title: Salattu teinielämä

text: Salattu teinielämä () on Brenda Hamptonin luoma yhdysvaltalainen nuortensarja, jota tehtiin yhteensä viisi tuotantokautta vuosina 2008–2013. Yhdysvalloissa sarjaa esitettiin ABC Family -kanavalla ja Suomessa Nelosella. Sarjan pääosia näyttelivät Shailene Woodley, Ken Baumann ja Daren Kagasoff.


title: RN Caio Mario (1941)

text: RN Caio Mario () oli Regia Marinan eli Italian kuningaskunnan laivaston toisen maailmansodan aikana vesille laskettu Capitani Romani -luokan kevyt risteilijä.


title: RN Caio Mario (1941)

text: Alus tilattiin OTO:lta Livornosta, missä köli laskettiin 28. syyskuuta 1939. Alus laskettiin vesille 17. elokuuta 1941.


title: RN Caio Mario (1941)

text: Alus otettiin palvelukseen kelluvana polttoaineproomuna, jonka saksalaiset upottivat 1944 estääkseen sen joutumisen liittoutuneiden käsiin.


title: Kultainen kissa

text: Kultainen kissa on laulaja ja säveltäjä Costin vuonna 1993 julkaistu esikoisalbumi. Sen on tuottanut Ari Vaahtera ja levy-yhtiö on Poko Rekords.


title: Kultainen kissa

text: Albumilta on julkaistu CD-single "Marraskuun poika" / "Kultainen kissa".


title: Kultainen kissa

text: Costin yhtyeen jäsenten lisäksi kappaleiden tekoon ovat osallistuneet Kauko Röyhkä, Martti Salminen, Maritta Kuula ja Eero Laakkonen.


title: Kultainen kissa

text: Levy on äänitetty kesällä 1993 Voiceman Studiolla. ISRC-tunnus on FIUNP9302001-12. ESEK on tukenut taloudellisesti levyntekoa.


title: Kultainen kissa

text: Graafisesta suunnittelusta on vastannut Johanna Vainio ja valokuvat on ottanut Osmo Patana. CD-levyn mukana on kahdeksansivuinen vihkonen, jossa on muun muassa kappaleiden sanat. CD-levyjä on valmistanut dcm.Kappaleiden sovituksista vastaa esittävä yhtye eli Topi Kurki, Pia Ljungman, Tauno Railo ja Costi Snellman. Kustannusoikeudet omistaa Poplandia Music Oy.


title: RN Cornelio Silla (1941)

text: RN Cornelio Silla () oli Regia Marinan eli Italian kuningaskunnan laivaston toisen maailmansodan aikana vesille laskettu Capitani Romani -luokan kevyt risteilijä.


title: RN Cornelio Silla (1941)

text: Alus tilattiin Ansaldolta Genovasta, missä köli laskettiin 12. lokakuuta 1939. Alus laskettiin vesille 28. kesäkuuta 1941.


title: RN Cornelio Silla (1941)

text: Saksalaiset valtasivat Genovassa aluksen, joka oli noin 84 prosenttisesti valmis. Sen koneet oli kuitenkin poistettu, jotta niitä voitaisiin käyttää Genovassa rakenteilla olevassa lentotukialus "Aquilassa". Vallattu alus vaurioitui pahoin liittoutuneiden ilmapommituksessa heinäkuussa 1944 ja se lopulta upposi. Aluksen hylky romutettiin sodan päätyttyä.


title: RN Giulio Germanico (1941)

text: RN Giulio Germanico () oli Regia Marinan eli Italian kuningaskunnan laivaston vuonna 1941 vesille laskettu Capitani Romani -luokan kevyt risteilijä. Aluksen köli laskettiin 11. toukokuuta 1940 ja alus laskettiin vesille 20. heinäkuuta 1941.


title: RN Giulio Germanico (1941)

text: Alus oli Italian antautuessa 94 prosenttisesti valmis, ja osa miehistöstä oli jo siirretty alukselle. Miehistö yritti estää saksalaisten aluksen valtauksen, mutta se antautui 11. syyskuuta. Laivan rakennustyöt keskeytettiin, ja perääntyvät saksalaiset upottivat aluksen 28. syyskuuta 1944.


title: RN Giulio Germanico (1941)

text: Alus nostettiin 1947, jolloin se nimettiin "FV2:ksi" ja edelleen 1. maaliskuuta 1951 "San Marcoksi" ennen modernisointia ja palvelukseen ottoa. Alus palasi palvelukseen 1. tammikuuta 1955, kunnes se 1971 lopullisesti poistettiin.


title: RN Ottaviano Augusto (1942)

text: RN Ottaviano Augusto () oli Regia Marinan eli Italian kuningaskunnan laivaston toisen maailmansodan aikana vesille laskettu Capitani Romani -luokan kevyt risteilijä. Sen köli laskettiin 23. syyskuuta 1939 ja alus laskettiin vesille 31. toukokuuta 1942.


title: RN Ottaviano Augusto (1942)

text: Alus oli lähes valmis Italian antautuessa. Saksalaiset valtasivat aluksen Anconassa, mutta se upposi liittoutuneiden ilmapommituksessa 1. marraskuuta 1943. Sodan päätyttyä hylky nostettiin ja romutettiin.


title: RN Ulpio Traiano (1942)

text: RN Ulpio Traiano () oli Italian kuningaskunnan laivaston toisen maailmansodan aikana vesille laskettu Capitani Romani -luokan kevyt risteilijä.


title: RN Ulpio Traiano (1942)

text: Alus tilattiin CNR:ltä Palermosta, missä köli laskettiin 23. syyskuuta 1939. Alus laskettiin vesille 30. marraskuuta 1942.


title: RN Ulpio Traiano (1942)

text: Britannian kuninkaallisen laivaston minisukellusveneet upottivat aluksen 3. tammikuuta 1943 sen ollessa viimeisteltävänä Palermossa. Alus upposi katkettuaan kahtia.


title: Maarit Toivanen-Koivisto

text: Maarit Hannele Toivanen-Koivisto (s. 27. joulukuuta 1954 Helsinki) on suomalainen liike-elämän vaikuttaja. Hän on ollut vuodesta 2001 Onvest-konsernin toimitusjohtaja ja hallituksen puheenjohtaja. Hän on lisäksi toiminut konserniin kuuluvan Onninen-perheyrityksen hallituksen jäsenenä vuodesta 1998 ja hallituksen puheenjohtajana vuodesta 2000.


title: Maarit Toivanen-Koivisto

text: Vuonna 2008 Toivanen-Koivistolle myönnettiin toisena naisena Suomessa vuorineuvoksen arvonimi.


title: Maarit Toivanen-Koivisto

text: Toivanen-Koiviston vanhemmat olivat vuorineuvos Erkki J. Toivanen (k. 2000) ja Anja Toivanen o.s. Auriala (k. 2007), joka oli Onninen-yrityksen perustaja kauppaneuvos Alfred Onnisen tyttärentytär. Toivanen-Koivisto edustaa perheyrityksen neljättä sukupolvea.


title: Maarit Toivanen-Koivisto

text: Koulutukseltaan Toivanen-Koivisto on ekonomi Uppsalan yliopistosta vuodelta 1978. Valmistumisensa jälkeen hän on toiminut erinäisissä tehtävissä perheyrityksessään. Hän on työskennellyt Onninen Oy:n myyntisihteerinä (1978–1979), ilmastointiostajana (1979–1980), ostajana (1980–1982 ja 1984–1987), Elektro-Sähkö Oy:n myymäläpäällikkönä (1982–1984), Onninen Oy:n tuotepäällikkönä (1987–1988), ostopäällikkönä (1988–1995) ja laatupäällikkönä (1995–1998). Ennen nousemista Onvestin toimitusjohtajaksi Toivanen-Koivisto oli sen kehityspäällikkö (1998–1999), rahoituspäällikkö (1999–2000) ja rahoitusjohtaja (2000–2001).


title: Maarit Toivanen-Koivisto

text: Toivanen-Koivisto on ollut jäsen muun muassa Itellan (2007–2014), Tulikiven (2007–2013), Rautaruukin (2003–2004), Neste Oilin, Pohjolan (2004–2005) ja Suomen Messujen hallituksissa. Hän on myös jäsen Perheyritysten liiton valtuuskunnassa. Hän on ollut Keskuskauppakamarin hallituksen toinen varapuheenjohtaja.


title: Maarit Toivanen-Koivisto

text: Vuonna 2006 "Talouselämä" valitsi Toivanen-Koiviston Suomen vaikutusvaltaisimmaksi naisjohtajaksi. Toivanen-Koivisto oli myös "Helsingin Sanomien" "Suomen 100 parasta naista" -listalla vuonna 2011. Aalto-yliopisto nimitti Toivanen-Koiviston kunniatohtoriksi keväällä 2011. Vuonna 2012 hän sai Vantaa-mitalin.


title: Maarit Toivanen-Koivisto

text: Joulukuussa 2014 Toivanen-Koivisto ilmoitti muuttavansa perheineen Portugaliin Suomen perintöverotuksen vuoksi. Muuton myötä Toivanen-Koivisto luopuu Onvestin toimitusjohtajuudesta mutta jatkaa konsernin hallituksen puheenjohtajana.


title: Monimuotoisuuden johtaminen

text: Monimuotoisuuden johtamisella viitataan laajasti niihin systemaattisiin ja suunniteltuihin organisatorisiin käytäntöihin, joiden tarkoituksena on rekrytoida, säilyttää, palkita ja kunnioittaa heterogeenista työntekijöiden joukkoa sekä parantaa vähemmistöryhmiin kuuluvien työntekijöiden asemaa. Lainsäädäntöön ja moraalisiin näkökohtiin perustuvista syrjimättömyys- ja yhdenvertaisuuspyrkimyksistä poiketen painottuvat monimuotoisuuden johtamisessa usein enemmän yritysten liiketoiminnalliset tarpeet. Strategiana työntekijöiden monimuotoisuuden johtamisen uskotaan tuottavan yrityksille kilpailuetua ja parantavan tuottavuutta luomalla kulttuurista diversiteettiä arvostavan työilmapiirin, jossa ihmiset voivat toimia luovasti kykyjensä mukaan. Erään määritelmän mukaan monimuotoisuuden johtamisen tavoitteena on "[...] parantaa työntekijöiden työhyvinvointia ja jaksamista sekä hyödyntää henkilöstön olemassa olevaa osaamista ja henkilöstövoimavaroja mahdollisimman monipuolisesti ja tehokkaasti".


title: Monimuotoisuuden johtaminen

text: Alun perin elollisen luonnon monipuolisuutta luonnehtivasta biodiversiteetin käsitteestä johdettu ihmistieteiden monimuotoisuuden käsite viittaa erilaisuuden kautta ihmisten välillä vallitsevaan moninaisuuteen. Laajimmassa merkityksessään monimuotoisuuden osa-alueiksi voidaan lukea kaikki ne piirteet ja ominaisuudet, joiden suhteen ihmiset eroavat toisistaan, kuten esimerkiksi erot fyysisissä kyvyissä, arvoissa, asenteissa tai työtehtävissä. Perinteisesti monimuotoisuudella on kuitenkin viitattu eroavaisuuksiin ihmisten sukupuolessa, iässä tai etnisessä taustassa, mutta viimeaikaisessa yhteiskunnallisessa keskustelussa huomiota on kiinnitetty myös muihin monimuotoisuuden ulottuvuuksiin, kuten seksuaaliseen suuntautuneisuuteen, uskontoon, sosiaaliseen luokkaan ja vammaisuuteen.


title: Monimuotoisuuden johtaminen

text: Tutkimuksessa monimuotoisuuden osa-alueet jaetaan usein näkyviin ja näkymättömiin sen perusteella, kuinka helppo ulkopuolisten on tehdä eroavaisuuksia koskevia havaintoja ja päätelmiä. Näkyviin monimuotoisuuden osa-alueisiin on helposti havaittavina kiinnitetty myös organisaatioiden toiminnassa ja johtamiskäytännöissä enemmän huomiota ja ne siten usein muodostuvat työelämässä merkityksellisemmiksi. Tällaisina näkyvinä ominaisuuksina mainitaan usein esimerkiksi ikä, sukupuoli, fyysinen ulkomuoto sekä etninen tausta. Usein vähemmälle huomiolle havaitsemisen haasteellisuuden vuoksi jääviä näkymättömiä monimuotoisuuden osa-alueita ovat esimerkiksi henkilön uskonto, arvot, koulutus sekä poliittinen ja taloudellinen asema.


title: Monimuotoisuuden johtaminen

text: Hyvin kattavan määritelmän mukaan "[...] monimuotoisuuden johtamisella voidaan tarkoittaa monimuotoisuuden hallintaa, monimuotoisuuteen kannustamista, sen arvostamista tai monimuotoisuuteen suhtautumista". Eräät organisaatiotutkijat ovat nostaneet esiin näkemyksen, jonka mukaan itsessään moniselitteistä monimuotoisuutta ei olisi mahdollista lähestyä vain yhdestä, universaalista, näkökulmasta.. Monimuotoisuuden johtamista onkin lähestytty organisaatioiden toiminnassa sekä asiaa käsittelevässä kirjallisuudessa hyvin erilaisin painotuksin. Aulikki Sippola on väitöskirjassaan tunnistanut kolme toisistaan poikkeavaa lähestymistapaa monimuotoisuuden johtamiseen: 1) "syrjimättömyys- ja yhdenvertaisuuspyrkimykset", 2) "monimuotoisuusjohtaminen" ja 3) "oppimiseen tähtäävä lähestymistapa".


title: Monimuotoisuuden johtaminen

text: Syrjimättömyys- ja yhdenvertaisuuspyrkimykset ovat useimmiten lakiin perustuvia velvoitteita, joiden tarkoituksena on edistää vähemmistöryhmiin kuuluvien työllistymismahdollisuuksia ja kohtelua työelämässä sekä yhtäläisiä mahdollisuuksia uralla etenemiseen esimerkiksi erilaisin kiintiöin ja syrjintäkielloin. Pyrkimyksenä on suojata työelämässä tosiasiallisesti erityisen epäedullisessa asemassa olevia ryhmiä (muun muassa naiset, etniset vähemmistöt ja iäkkäät) epäoikeudenmukaiselta, syrjivältä tai epätasa-arvoiselta kohtelulta.


title: Monimuotoisuuden johtaminen

text: Monimuotoisuusjohtaminen viittaa organisaatioiden tarpeeseen käyttää eri syistä monimuotoistuvia henkilöstöresursseja organisaatioita hyödyttävällä tavalla. Tämä näkemys perustuu käsitykseen, jonka mukaan erilaisia ihmisiä arvostava ja heidän erilaista osaamistaan täysimittaisesti hyödyntävä työilmapiiri johtaa organisaatioiden tavoitteiden kannalta tuottaviin lopputuloksiin. Monimuotoisuusjohtamisessa diversiteetti ymmärretään liiketoiminnan kannalta keskeisenä strategisena voimavarana, jonka johtamisen tavoitteena on mitään yksittäistä ryhmää suosimatta saavuttaa organisaatiolle kilpailuetua. Tämä perustuu monimuotoisuuden suunnitelmallisella johtamisella saavutettaviin kustannussäästöihin (työpoissaoloja ja työpaikan vaihtohalukkuutta vähentämällä), työnantajakuvan kirkastamiseen (osaavan työvoiman hankinta ja rekrytointi) ja (erityisesti kansainvälisillä markkinoilla) markkinointietuihin sekä organisaation luovuuden, ongelmanratkaisukyvyn ja joustavuuden kehittämiseen.


title: Monimuotoisuuden johtaminen

text: Kolmas ja tuorein lähestymistapa monimuotoisuuden johtamiseen on nostanut uusia teemoja monimuotoistuvan henkilöstön johtamisesta käytyihin keskusteluihin. Tämän näkemyksen mukaan organisaatioiden tulisi oppia monimuotoisuudesta uusia näkökulmia ja työn tekemisen tapoja. Lähestymistapa korostaa myös ihmisarvon merkitystä sekä organisaatioiden eettistä velvoitetta mahdollistaa jokaisen henkilön toimiminen potentiaalinsa edellyttämällä tavalla. Tämä tapahtuu luomalla kiintiöperusteisten yhdenvertaisuusmekanismien sijaan yksilön kyvyt tunnustava sekä valinnan mahdollisuuksia ja vapauksia vaaliva työympäristö. Näkemyksen mukaan eettisten perusteiden laiminlyöminen johtaa todennäköisesti organisaation epäonnistumiseen monimuotoisuuden johtamisen moraalisten, juridisten ja taloudellisten päämäärien tavoittelussa.


title: Monimuotoisuuden johtaminen

text: Ilmiönä monimuotoisuuden johtaminen alkoi kehittyä lähtökohdiltaan monikulttuurisissa yhteiskunnissa jo 1960-1970-luvuilla. Käsitteenä monimuotoisuusjohtaminen kehittyi 1980-luvulla Yhdysvalloissa naisten ja vähemmistöryhmien työmarkkinaosuuden kasvaessa ja seuraavalla vuosikymmenellä myös Euroopassa erityisesti Euroopan Unionin työmarkkinoiden avautuessa. Viime vuosina kiinnostusta monimuotoisuuden johtamiseen ovat lisänneet erityisesti väestön ikääntyminen jälkiteollisissa länsimaisissa yhteiskunnissa sekä kasvanut maahanmuutto ja globaalin talouden avautumiseen liittyvä työperäinen liikkuvuus. Vuosikymmenten kuluessa on monimuotoisuuden johtamisessa nähty erilaisia suuntauksia ja monikulttuurisuuteen ja monimuotoisuuteen liittyvät teemat ovat nousseet yhä selvemmin esiin työyhteisöissä. Alun perin lähtökohtina olivat organisaatioiden lainsäädäntöön perustuvat syrjimättömyys- ja yhdenvertaisuuspyrkimykset (equal opportunities). Käytännössä toteutettiin erilaisia positiivisen syrjinnän välineitä, kuten kiintiöt työyhteisössä aliedustettujen ryhmien hyväksi. Nykyisin keskustelu on siirtynyt yritysten tai organisaatioiden sosiaaliseen vastuuseen, jossa monimuotoisuusjohtamisen tavoitteena on, että yhteiskunnan odotukset ja tarpeet huomioidaan organisaatioissa ennakoiden sekä strategian että toiminnan tasolla (diversity management).


title: Monimuotoisuuden johtaminen

text: Kansainvälisesti monimuotoisuutta on tutkittu jo vuosikymmeniä organisaatioiden henkilöstön ja osaamisen näkökulmasta, mutta Suomessa tutkimuksia ja tapauskuvauksia on vielä suhteellisen vähän. Ilmiönä monimuotoisuutta ei ole vielä laajasti tunnistettu organisaatioissa, etenkään johtamisen näkökulmasta. Monimuotoisuuden johtaminen on siten Suomessa melko uusi asia ja on tullut maahan etenkin eurooppalaisen lainsäädäntöpohjan ja suurten kansainvälisten yritysten toiminnan myötä. Koska monimuotoisuusosaaminen ei vielä läpäise useimpien organisaatioiden toimintaa, on asiaa edistetty erilaisten kansainvälisten ja kansallisten hankkeiden kautta erityisesti pienten ja keskisuurten yritysten piirissä. Hankkeiden tavoitteena on ollut lisätä työelämässä aliedustettuina olevien ryhmien mahdollisuuksia ja siihen liittyvää osaamista yrityksissä siten, että kyse ei ole vain sosiaalisesta vastuullisuudesta vaan myös liiketoimintahyödyistä.


title: Monimuotoisuuden johtaminen

text: Monimuotoisuuskeskustelua on kritisoitu taipumuksesta stereotypioida tai essentialisoida ihmisten identiteettejä, millä tarkoitetaan ihmisen kategorisoimista ominaisuuksiltaan ja olemukseltaan yhdenmukaisen ryhmän jäseneksi. Näin ollen monimuotoisuuteen liittyy kriittisestä näkökulmasta vallankäytön ulottuvuus, kun erilaisuutta peilataan ja tuotetaan suhteessa vallitseviin normeihin ja käsityksiin 'normaalista'. Kriittisen näkökulman mukaan myös monimuotoisuuden johtamista luonnehtivat hyvin perinteiset käsitykset johtamisesta ihmisiin kohdistuvana objektivoivana vallankäyttönä ja hallintana, joka välineellistää monimuotoisuuden ilmiönä. Näkemyksen mukaan inhimillisestä monimuotoisuudesta tulee arvokasta vain sen tuottaman välineellisen hyödyn kautta.


title: Monimuotoisuuden johtaminen

text: Monimuotoisuuden on itsessään katsottu aiheuttavan ongelmia organisaatioiden toiminnalle, erityisesti ryhmänmuodostuksessa ja kommunikoinnissa mahdollisesti ilmenevien ongelmien kautta. Monimuotoisuuden on väitetty aiheuttavan organisaatioiden sisäisiä konflikteja, lisäävän henkilöstön vaihtuvuutta sekä ulkopuolisuuden tunnetta ja heikompaa sitoutumista organisaation toimintaan vähemmistöryhmiin kuuluvien keskuudessa. Pitkälle menevät organisaatiokulttuurin muutokset saattavat lisäksi aiheuttaa henkilöstön keskuudessa voimakastakin muutosvastarintaa.


title: Monimuotoisuuden johtaminen

text: Syrjimättömyys- ja yhdenvertaisuuspyrkimyksiä on kritisoitu tavoitteiltaan epäselvinä; nämä voivat tarkoittaa esimerkiksi yhtäläisiä työllistymismahdollisuuksia, yhtäläistä kohtelua työelämässä, yhdenvertaisuutta tulonjaon suhteen tai näitä kaikkia yhtäaikaisesti. Lainsäädännössä eri tavoin sanktioituina velvoitteina ne saattavat myös korostaa työelämässä syrjittyjen asemaa negatiivisessa valossa. Lisäksi lähestymistapaa on kritisoitu toteutuksen hitaudesta, reaktiivisuudesta ja taipumuksesta mukauttaa erilaiset ihmiset vallitseviin organisaatiokulttuureihin sen sijaan, että itse kulttuureita muutettaisiin. Ulkoisen paineen synnyttäminä käytäntöinä syrjimättömyys- ja yhdenvertaisuusmekanismeja on myös arvosteltu kyvyttömyydestä valmistaa organisaatioita tuleviin haasteisiin.


title: Monimuotoisuuden johtaminen

text: Eräissä monimuotoisuuden johtamista käsittelevissä teoksissa diversiteetin positiiviset vaikutukset organisaatioiden suorituskykyyn ja tehokkuuteen on kyseenalaistettu empiirisesti todentamattomina. Joidenkin tutkimusten mukaan henkilöstön monimuotoisuus voi toimia organisaatioille kilpailuetua tuottavana tekijänä vain, jos rekrytoinnissa suositaan parhaita osaajia ja heidän kehittymistään ja työviihtyvyyttään tuetaan joustavin järjestelyin motivoivassa työilmapiirissä. Tästä syystä monimuotoisuuden johtamisen sijaan on korostettu monimuotoisuuden "kanssa" työskentelyä, minkä oletetaan tukevan kokeilevaa ja tutkivaa orientaatiota työntekoon.


title: Monimuotoisuuden johtaminen

text: Marjo Siltaoja ja Tiina Vartiainen ovat tunnistaneet suomalaisessa monimuotoisuuden johtamista koskevassa keskustelussa ilmeisen ristiriidan: kaikenlaista monimuotoisuutta toiminnassaan aktiivisesti edistämään pyrkivä organisaatio saattaa joutua lainsäädännön soveltamisen kannalta hankalaan tilanteeseen. Useat monimuotoisuuden ulottuvuudet kuuluvat yksityisinä asioina lain suojan piiriin, jolloin monimuotoisuuden aktiivinen lisääminen organisaatioissa on vaikeaa. Tämän lisäksi "[o]saamisen korostaminen erilaisia työnhakijoita ja -tekijöitä määrittävänä ominaisuutena kumoaa lopulta koko ajatuksen siitä, että itse monimuotoisuudella olisi merkitystä.".


title: Jyrki Heino

text: Jyrki Heino (s. 12. lokakuuta 1958 Rauma) on Turun yliopiston biokemian professori. Vuodesta 2004 Heino on myös toiminut BioCity Turku -biokeskuksen tieteellisenä johtajana.


title: Jyrki Heino

text: Jyrki Heino on tutkinut erityisesti integriinien eli solujen tarttumisreseptorien toimintaa. Turun yliopiston lisäksi hän on työskennellyt tutkijana ulkomailla Massachusettsin yliopistossa ja New Yorkin Sloan-Kettering Cancer Centerissä. Heino on ollut vuodesta 2011 Suomalaisen Tiedeakatemian jäsen..


title: Jyrki Heino

text: Heino on julkaissut professori Matti Vuennon kanssa oppikirjoja biokemian, solubiologian ja nanoteknologian aloilta.


title: Jyrki Heino

text: Vuonna 2012 Heino julkaisi rikosromaanin "Kellari", jossa ratkotaan murhamysteeriä 1700-luvun lopun Turussa Päähenkilönä on aktiivipalvelusta vetäytynyt luutnantti Carl Wennehielm. Sama päähenkilö esiintyy myös vuonna 2014 ilmestyneessä teoksessa "Kello", missä tutkitaan kadonneen henkilön arvoitusta. Uusi teos, missä seikkailevat samat henkilöt, ilmestyi vuonna 2016.


title: Cefalù

text: Cefalù (, , tai "Cephaloedis") on italialainen kaupunki ja kunta Palermon metropolikaupungissa Sisilian saaren pohjoisrannikolla. Kaupungin asukasluku on noin 14 000.


title: Cefalù

text: Cefalù on tunnettu lomakohde. Vanhankaupungin itäpuolella on Roccavuori. Vanhassakaupungissa on kapeat kadut sekä tuomiokirkko eli Duomo. Kaupungin rantaa pitkin kulkee rantakatu, "Lungomare". Kaupungista on matkaa Sisilian pääkaupunkiin Palermoon 70 kilometriä ja Messinaan 185 kilometriä.


title: Kuuraiset puut

text: Kuuraiset puut on Maija Vilkkumaan kappale, joka julkaistiin 29. marraskuuta 2010 kolmantena singlenä hänen kuudennelta studioalbumiltaan "Kunnes joet muuttaa suuntaa". Kappaleeseen tehtiin musiikkivideo, jonka ohjasi Pete Eklund.


title: Stupidity

text: Stupidity on brittiläisen rhythm and blues -yhtye Dr. Feelgoodin live-albumi, joka on ilmestynyt vuonna 1976. Yhtye on itse tuottanut albumin. Levy-yhtiö on United Artists Records.


title: Stupidity

text: Levyn ensimmäisen puoliskon konserttipaikka on Sheffield City Hall ja päivämäärä 23. toukokuuta 1975. Äänityksen on tehnyt Vic Maile The Manor Mobilella.


title: Stupidity

text: Toisen levypuoliskon konserttipaikka on Southend Kursaal ja päivämäärä 8. marraskuuta 1975. Äänityksen on tehnyt Maile The Island Mobilella.


title: Stupidity

text: Miksauksen ovat tehneet Dr. Feelgood ja Vic Maile Wembleyn De Lane Lea -studioilla elokuussa 1976.


title: Stupidity

text: Levykannen on suunnitellut Paul Henry ja valokuvat on ottanut Chris Horler. Värierottelun on tehnyt T.A. Pix Associates. Levykannen kuvassa ovat Dr. Feelgoodin kitaristi ja säveltäjä/sanoittaja Wilko Johnson sekä laulaja Lee Brilleaux.


title: Stupidity

text:
1 Sheffield Side
Kappaleiden vaihtoehtoisina niminä on käytetty seuraavia: "Talking About You", "20 Yards Behind", "I'm a Hog For You Baby" ja "Checking Up on My Baby".Levykannen valokuvien ja kuulohavainnon perusteella Brilleaux soittaa myös huuliharppua.


title: Crossfaith

text: Crossfaith on japanilainen trance metal- ja metalcore-yhtye, joka muodostettiin vuonna 2006. Crossfaith yhdistelee raskaita metalcore-soundeja synkkiin ja trance-henkisiin syntetisaattoreihin. Vuonna 2009 yhtye julkaisi debyyttialbuminsa "The Artificial Theory For The Dramatic Beauty" ZESTONE RECORDSin alla. 2011 yhtye julkaisi albumin "The Dream, The Space". Yhtye on yksi trance-metalligenren luojista Blood Stain Childin, Project Silencen ja Lost Edenin ohella ja on kehittänyt genreä omalta osaltaan.


title: Makkabiadit

text: Makkabiadit () on juutalaisten urheilukilpailu, jotka järjestetään neljän vuoden välein Tel Avivissa. Makkabiadeja koordinoi Maccabi World Union. Ensimmäiset kilpailut järjestettiin 1932.


title: Makkabiadit

text: Alla olevien lisäksi on järjestetty talvikisat 1933 Puolassa ja 1936 Tšekkoslovakiassa.


title: Hei tie

text: Hei tie on Maija Vilkkumaan kappale, joka julkaistiin 20. syyskuuta 2006 ensimmäisenä singlenä hänen kokoelma-albumiltaan "Totuutta ja tehtävää". Kappale oli Vilkkumaan ensimmäinen ykkössijalle yltänyt kappale Suomen virallisella singlelistalla.


title: Hei tie

text: Kappaleeseen tehtiin musiikkivideo, jonka ohjasi Pete Veijalainen.


title: Mä haluun naimisiin

text: Mä haluun naimisiin on Maija Vilkkumaan kappale, joka julkaistiin kolmantena singlenä 22. joulukuuta 2008 hänen viidenneltä studioalbumiltaan "Superpallo". Se nousi Suomen virallisen radiosoittolistan sijalle 19.


title: Sherlock

text: Sherlock voi tarkoittaa ainakin seuraavia:


title: Helkama Kuningaskulkuri

text: Helkama Kuningaskulkuri on Helkaman valmistama 18-vaihteinen retkipyörä. Pyörä oli pitkään poissa valmistajan mallistosta, kunnes otettiin tuotantoon vuonna 2012.


title: Helkama Kuningaskulkuri

text: Alun perin Kuningaskulkuri oli 12-vaihteinen harjoituskilpapyörä, jonka silloiset tuntomerkit olivat avorenkaat, alle 103 cm akseliväli, mahdollisuus lokasuojien ja tavaratelineen kiinnittämiseen ja alle 11 kg paino ilman näitä. Sen valmistus päättyi 1980-luvulla.


title: Helkama Kuningaskulkuri

text: "Tekniikan Maailma" -lehden urheilupyörätestissä Kuningaskulkuri sai täyden viisi tähteä. Kiitosta pyörä sai suurista heijastimista ja ajo-ominaisuuksista, joita kehuttiin vertailupyöristä parhaimmiksi. Moitteita tuli kokoamistyöstä ja takajarrun venymisestä.


title: Helkama Kuningaskulkuri

text: Kuningaskulkuria valmistettiin 610 mm ja 565 mm:n korkuisena. 610 mm:n korkuisessa mallissa akseliväli on 1000 mm. Runko on hitsattu sisäpuolisin vahvikkein Reynolds 531 - putkesta. Takahaarukka on Rautaruukin teräksestä ja etuhaarukka Tangen terästä.


title: Helkama Kuningaskulkuri

text: Kuningaskulkurin komponenteista kammet, etu- ja takavaihtaja, viistoputkessa olevat vaihdevivut, ohjaintangossa olevat jarrukahvat sekä pikalukoin varustetut sivuvetojarrut ovat malliltaan Shimano 600 EX. Edessä on 42- ja 52-hampaiset ketjurattaat ja takana kuusirattainen Shimano-ratasto, jossa seuraavilla hammasmäärillä varustetut ketjurattaat: 13-15-17-19-21-23.


title: Helkama Kuningaskulkuri

text: Kiekot ovat pikalukollisia matalalaippaisia Shimano-napoja, Weinmann-kevytmetallivanteita, kokoa 20 - 622 olevien Wolber-renkaita, Presta-tyyppistä venttiiliä käyttävien sisäkumeja ja 36 metallipinnaa käyttäen.


title: Helkama Kuningaskulkuri

text: Pyörän satula on mallia San Marco Concor. Istuinkannatin, ohjainkannatin ja ohjaustanko ovat japanilaisen Sakaen valmistamat. Ohjaustangon leveys on 415 mm ja ulottuma 100 mm.


title: Helkama Kuningaskulkuri

text: Vuosimallin 1982 pääväri oli metallinhohtosininen. "Tekniikan Maailma" -lehden numeron 8/1982 urheilupyörätestissä 610 mm kokoinen Kuningaskulkuri painoi 11,2 kg ja sen silloinen hinta oli 2 590 suomen markkaa. Varusteina paketissa oli pumppu, pulloteline, pullo ja 6 mm kuusiokoloavain.


title: Emil Hasselblatt

text: Emil Alarik Hasselblatt (3. joulukuuta 1874 Oulu – 24. lokakuuta 1954 Helsinki) oli suomalainen kirjastonhoitaja ja kirjallisuudentutkija.


title: Emil Hasselblatt

text: Hasselblattin vanhemmat olivat hovioikeuden asessori Robert Alarik Hasselblatt ja Emilia Charlotta Sofia Candelin. Hän pääsi ylioppilaaksi 1893 Oulun lyseosta, opiskeli Helsingin yliopistossa ja valmistui filosofian kandidaatiksi ja maisteriksi 1897.


title: Emil Hasselblatt

text: Hasselblatt työskenteli vuodesta 1894 lähtien kirjastovirkailijana Helsingin yliopiston kirjastossa ja viimeksi hän toimi siellä vanhempana alikirjastonhoitajana 1924–1941.


title: Emil Hasselblatt

text: Työskennellessään Helsingin yliopiston kirjastossa Hasselblatt julkaisi vuonna 1914 yhdessä Henning Söderhjelmin ja Olaf Homénin kanssa salanimellä "Tre Herrar" salapoliisiromaanin "Herr Corpwieth gentleman-detektiv: Hans första äventyr framställda av tre herrar", jonka tapahtumat sijoittuivat yliopiston kirjastoon.


title: Emil Hasselblatt

text: Emil Hasselblatt oli naimisissa kaksi kertaa:”Tre Herrar” oli Emil Hasselblattin, Olaf Hómenin ja Henning Söderhjelmin yhteinen salanimi.


title: Olaf Homén

text: Lars Olaf Homén (6. toukokuuta 1879 Helsinki – 28. lokakuuta 1949 Turku) oli suomalainen kirjastonhoitaja ja Åbo Akademin kirjallisuuden ja runousopin professori.


title: Olaf Homén

text: Homénin vanhemmat olivat hovioikeudenneuvos, senaattori Lars Homén ja Anna Ulrika Selina Baarman. Hän pääsi ylioppilaaksi 1897 (Nya svenska läroverket i Helsingfors), opiskeli Helsingin yliopistossa ja valmistui filosofian kandidaatiksi ja maisteriksi 1907 sekä lisensiaatiksi 1914 ja väitteli tohtoriksi vuonna 1919.


title: Olaf Homén

text: Homén työskenteli vuodesta 1898 lähtien kirjastovirkailijana Helsingin yliopiston kirjastossa ja viimeksi hän toimi siellä vanhempana amanuenssina 1918–1919. Hän oli Helsingin yliopiston uudemman kirjallisuuden dosenttina 1917–1920 ja toimi Åbo Akademissa ruotsalaisen kirjallisuuden professorina 1919–1921 sekä yleisen kirjallisuuden ja runousopin professorina 1921–1946.


title: Olaf Homén

text: Työskennellessään Helsingin yliopiston kirjastossa Homén julkaisi vuonna 1914 yhdessä Henning Söderhjelmin ja Emil Hasselblattin kanssa salanimellä "Tre Herrar" salapoliisiromaanin "Herr Corpwieth gentleman-detektiv: hans första äventyr framställda av tre herrar", jonka tapahtumat sijoittuivat yliopiston kirjastoon.”Tre Herrar” oli Emil Hasselblattin, Olaf Hómenin ja Henning Söderhjelmin yhteinen salanimi.


title: Arthur Baar

text: Arthur Baar (31. maaliskuuta 1890 Wien, Itävalta – 1984 Sveitsi) oli itävaltalainen jalkapallovaikuttaja. Suurimman osan urastaan hän vaikutti wieniläisessä Hakoah Wienissä, jossa toimi jalkapallojaoston johtajana () vuosina 1911–28. Hän toimi myös Hakoahin valmentajana 1925–28. Hän aloitti uransa Akademischer Sportclubissa, jonka perusti 1908. Sieltä hän siirtyi 1911 Hakoahiin, viden joukkueensa juutalaiset jalkapalloilijat Hakoahiin. Vuodesta 1927 vuoteen 1938 hän toimi Hakoahin varapresidenttinä. Anschlussin jälkeen hän siirtyi Palestiinaan. Hän toimi myös Palestiinan jalkapallomaajoukkueen johtajana vuosina 1945–48 ja Israelin jalkapallomaajoukkueen johtajana 1948–54.


title: Finljandskaja gazeta

text: Finljandskaja gazeta () oli Helsingissä vuosina 1900–1917 ilmestynyt venäjänkielinen sanomalehti. Se oli autonomian ajan ainoa pitkäikäinen Suomessa ilmestynyt venäläinen sanomalehti.


title: Finljandskaja gazeta

text: Kenraalikuvernööri Bobrikov perusti "Finljandskaja gazetan" Venäjän hallituksen äänenkannattajaksi Suomen suuriruhtinaskunnassa. Sen tavoitteena oli edistää Suomen hallinnollista liittämistä Venäjään sekä suomalaisten ja venäläisten kansallista lähentymistä. Lehti rahoitettiin valtion ja kenraalikuvernöörin avustuksilla sekä virallisilla ilmoituksilla, jotka suomen- ja ruotsinkielisen virallisen lehden lisäksi oli pakko julkaista myös venäjänkielisessä lehdessä.


title: Finljandskaja gazeta

text: Alkuvaiheessa "Finljandskaja gazeta" oli innokas propagandalehti, mutta vuoden 1905 suurlakon jälkeen sen tilaajamäärä ja merkitys romahti. Vähitellen siitä tuli ”elävä ruumis”, joka levisi vain osalle Suomessa asuvista venäläisistä. Lehden ilmestyminen lakkasi helmikuun vallankumouksen jälkeen.


title: Finljandskaja gazeta

text: "Finljandskaja gazetan" julkaisijana toimi kenraalikuvernöörin kanslia. Se ilmestyi aluksi kolmesti, vuodesta 1901 lähtien neljästi, vuonna 1913 viidesti ja vuodesta 1914 kuudesti viikossa. Lehden levikki oli suurimmillaan 1 180 kappaletta vuonna 1904. Lisäksi sitä jaettiin vapaakappaleina virkamiehille. Vuoteen 1904 saakka sen rinnalla ilmestyi myös suomenkielinen viikkolehti "Suomen Sanomat". Päätoimittajana työskenteli vuoteen 1908 saakka venäläisen konservatiivilehti "Svetin" entinen toimittaja I. A. Baženov. Sen jälkeiset päätoimittajat olivat lyhytaikaisia, viimeisenä P. A. Šveikovski (1915–1917).


title: Alvar Törnudd

text: Alvar Saladin Törnudd (23. lokakuuta 1866 Viipuri – 23. helmikuuta 1943 Helsinki) oli suomalainen filosofian tohtori, kirjallisuuden tutkija ja pankinjohtaja.


title: Alvar Törnudd

text: Törnuddin vanhemmat olivat insinööri Gustaf Törnudd ja Fanny Serenius. Hän pääsi ylioppilaaksi Viipurin lyseosta 1885 ja opiskeli Helsingin yliopistossa valmistuen filosofian kandidaatiksi ja maisteriksi 1890 sekä lisensiaatiksi ja tohtoriksi 1898.


title: Alvar Törnudd

text: Törnudd väitteli tohtoriksi kirjallisuuden alalta ja oli 1900-luvun alussa mukana Euterpe-ryhmän toiminnassa. Hän sai 1901 sakkoja luettuaan laittomia asevelvollisuuskutsuntoja vastustaneen julistuksen Ruokolahden kirkossa.


title: Alvar Törnudd

text: Törnudd toimi 25 vuotta Pohjoismaiden Osakepankin konttorin johtajana Imatralla ja hän työskenteli myös kolmen vuoden ajan Pohjoismaiden Yhdyspankin pääkonttorissa Helsingissä.


title: Tidningar ifrån Helsingfors

text: Tidningar ifrån Helsingfors oli Helsingissä vuosina 1829–1831 ilmestynyt ruotsinkielinen sanomalehti.


title: Tidningar ifrån Helsingfors

text: Kirjanpainaja J. C. Frenckellin julkaisema sekalaista ainesta sisältänyt "Tidningar ifrån Helsingfors" kärsi tappion kilpailussa "Helsingfors Tidningarin" kanssa ja lopetettiin kannattamattomana. Kahdesti viikossa ilmestyneen lehden postilevikki oli suurimmillaan 247 kappaletta vuonna 1829. Toimittajana työskenteli Axel Gabriel Sjöström.


title: Svenska Österbotten

text: Svenska Österbotten (vuosina 1894–1895 Gamlakarleby Tidning) oli Kokkolassa vuosina 1894–1898 ilmestynyt ruotsinkielinen sanomalehti.


title: Svenska Österbotten

text: "Svenska Österbotten" perustettiin ruotsinmielisen "Norra Postenin" kilpailijaksi. Kielikysymyksessä se oli maltillinen ja pyrki ensi sijassa toimimaan paikallisena uutislehtenä ja edistämään kansansivistyksen asiaa. Kansanlehtien tapaan suurin osa aineistosta painettiin fraktuurakirjasimilla. Vuonna 1898 lehti joutui taloudellisiin vaikeuksiin ja lakkasi ilmestymästä uuden "Österbottningen"-lehden kilpailun takia.


title: Svenska Österbotten

text: Kahdesti viikossa ilmestyneen lehden levikki oli 1250 kappaletta vuonna 1896. Vastaavina toimittajina työskentelivät F.A. Hellström (1894–1895) ja August Jakobsson (1895–1897).


title: Axel Cedercreutz

text: Axel Carl Magnus Cedercreutz (31. maaliskuuta 1873 Turku – 2. lokakuuta 1946 Helsinki) oli suomalainen lääkäri ja Helsingin yliopiston professori.


title: Axel Cedercreutz

text: Cedercreutzin vanhemmat olivat tilanomistaja, vapaaherra Axel Fredrik Nikolaus Cedercreutz ja Johanna Lovisa Mariana Björkenheim. Hän pääsi ylioppilaaksi 1891 ja opiskeli Helsingin yliopistossa valmistuen filosofian kandidaatiksi ja maisteriksi 1894 sekä lääketieteen kandidaatiksi 1896, lääketieteen lisensiaatiksi 1900 ja lääketieteen ja kirurgian tohtoriksi 1902.


title: Axel Cedercreutz

text: Cedercreutz toimi Helsingin yliopiston ihotautiopin dosenttina 1908–1919 sekä syfilidologian ja ihotautien ylimääräisenä professorina 1919–1940. Cedercreutz julkaisi 1910-luvulla ensimmäisiä suomalaisia allergisia sairauksia käsitelleitä kirjoituksia.


title: Axel Cedercreutz

text: Axel Cedercreutz oli naimisissa vuodesta 1904 Ingrid Bergrothin kanssa.


title: Willy Halpern

text: Wilhelm ”Willy” Halpern (16. kesäkuuta 1893, Wien, Itävalta – tammikuu 1976, Queens, New York, Yhdysvallat) oli itävaltalainen jalkapallomaalivahti. Hän pelasi suurimman osan urastaan Hakoah Wienissä, mutta ennen siirtymistään Hakoahiin hän pelasi SK Neugrönschl Wienissä ja SC Romania Wienissä. Hän oli Hakoahin ensimmäinen maajoukkuepelaaja hänen pelattuaan kolme ottelua Itävallan maajoukkueessa 1917–18. Hän oli voittamassa Itävallan mestaruutta 1925.


title: Politiken (Turku)

text: Politiken oli Turussa vuonna 1907 ilmestynyt ruotsinkielinen sanomalehti.


title: Politiken (Turku)

text: Lehden perusti työväenliikettä lähellä ollut koulu- ja lehtimies Anton Karsten. Linjaltaan "Politiken" oli radikaali ja uudistusmielinen. Puoluejako ei sen mukaan voinut perustua pelkkään äidinkieleen. Kuusi kertaa viikossa ilmestynyt lehti lopetettin pian taloudellisesti kannattamattomana. Sen kokemuksia hyödynsi ruotsinkielinen työväenlehti "Arbetet".


title: Heikki Reenpää

text: Heikki Reenpää (vuoteen 1935 Renqvist (19. tammikuuta 1896 Helsinki – 3. toukokuuta 1959) oli kirjankustantaja ja professori. Hän oli kustannusosakeyhtiö Otavan apulaisjohtaja vuosina 1928–1938, toimitusjohtaja 1938–1956 ja johtokunnan puheenjohtana vuonna 1959. Reenpää sai professorin arvonimen vuonna 1956.


title: Heikki Reenpää

text: Reenpään isä oli Alvar Renqvist, hänen puolisonsa Karin o.s. Sylvin, ja hänen poikansa on kirjankustantaja Heikki A. Reenpää.


title: Main Street People

text: Main Street People on yhdysvaltalaisen soullauluyhtye The Four Topsin studioalbumi vuodelta 1973. Albumin ovat tuottaneet Steve Barri, Dennis Lambert ja Brian Potter.


title: Main Street People

text: Albumilta on julkaistu single "Sweet Understanding Love" / "Main Street People" (Probe PRO 604), joka sai positiivisen arvion muun muassa MUSA-lehdessä.. Kappale "Are You Man Enough" on John Guillerminin ohjaamasta elokuvasta Shaft ja orjakauppa.


title: Main Street People

text: Levy-yhtiö on Dunhill Records emoyhtiönään ABC Records, jolla on ollut toimistot Los Angelesissa ja New Yorkissa.


title: Main Street People

text: Äänittäjinä ovat toimineet Phil Kaye ja Howard Gale sekä miksaajina Kaye ja Steve Barri. Levy on äänitetty Los Angelesissa ABC Recordsin studioilla.


title: Main Street People

text:
Kappaleiden sovittajina ovat toimineet Jimmie Haskell, Gil Askey, Dennis Lambert ja Don Hockett. Sanat on painettu levykanteen.
"Main Street People (Intro)" – 1:42


title: Main Street People

text: "I Just Can't Get You Out of My Mind" – 3:59


title: Main Street People

text: "It Won't Be the First Time" – 3:53


title: Main Street People

text: "Sweet Understanding Love" – 2:59


title: Main Street People

text: "Am I My Brother's Keeper" – 3:25


title: Main Street People

text: "Are You Man Enough" – 3:24


title: Main Street People

text: "Whenever There's Blue" – 5:20


title: Main Street People

text: "Too Little, Too Late" – 3:20


title: Main Street People

text: "Peace of Mind" – 4:28


title: Main Street People

text: "One Woman Man" – 4:39


title: Main Street People

text: "Main Street People" – 3:22


title: Main Street People

text:
The Four Tops:
sekä


title: Valkoinen tiikeri (kirja)

text: Valkoinen tiikeri () on intialaisen Aravind Adigan vuonna 2008 ilmestynyt esikoisromaani. Se voitti vuoden 2008 Booker-palkinnon. Romaani ilmestyi suomeksi 2009 Tarja Tevan suomentamana. Suomenkielisen laitoksen kustansi BTJ.


title: Valkoinen tiikeri (kirja)

text: Kirja kertoo kahdesta erilaisesta Intiasta ja heijastelee eroja kehittyneen ja kaupungistuneen Intian sekä köyhän maaseudun välillä.


title: Polecats Are Go!

text: Polecats Are Go! on uuden aallon rockabilly-yhtye Polecatsin esikoisalbumi vuodelta 1981. Levy-yhtiö on Mercury Records ja taustalla on Phonogram Ltd.


title: Polecats Are Go!

text: Levyn on tuottanut Dave Edmunds, joka oli tuottamassa myös hieman aikaisemmin ilmestynyttä Stray Catsien esikoisalbumia. Kappaleen "Marie Celeste" on kuitenkin tuottanut Tony Visconti. Kappale lienee yhtyeen tunnusmelodia, sillä sanoituksessa mainitaan yhtye nimeltä. Albumilla äänittäjänä on toiminut Aldo Bocca.


title: Polecats Are Go!

text: Albumin ilmestyessä yhtye oli ollut toiminnassa noin kolme vuotta. Aikaisemmin yhtyeeltä oli ilmestynyt single "Rockabilly Guy" Nervous-merkillä. Kappaleesta on uusi ja erityylinen versio tällä levyllä. Tältä albumilta on myös julkaistu hittisinglenä versio David Bowien kappaleesta "John, I'm Only Dancing". Muista kappaleista voisi mainita Dale Hawkins -klassikon "Little Pig" ja kappaleen "Big Green Car", josta The Zantees oli julkaissut oman versionsa vuotta aikaisemmalla albumillaan Out for Kicks.


title: Polecats Are Go!

text: Levykannen on suunnitellut Malcolm Garrett ASSORTED iMaGes -yhtiöstä.


title: Polecats Are Go!

text: Kiitoksissa on mainittu muun muassa Barry Murfet, Roger Ames sekä Robin Scott tämän kontrabassosta.


title: Polecats Are Go!

text: LP-levyjä on valmistettu Suomessa ja kannen on tällöin tehnyt Helsingin Paino Oy.


title: Polecats Are Go!

text:
Sivu 1
Vaihtoehtoisina kappaleiden niminä on käytetty muotoja "We Say Yeah" sekä "John I'm Only Dancing".Levykannen kuvassa yhtyeen jäsenet ovat tässä järjestyksessä vasemmalta oikealle.


title: Norra Posten

text: Norra Posten oli Uudessakaarlepyyssä ja Kokkolassa vuosina 1883–1898 ilmestynyt ruotsinkielinen sanomalehti.


title: Norra Posten

text: Ruotsinmielinen "Norra Posten" perustettiin fennomaanisen "Mellersta Österbottenin" korvaajaksi. Vuoden 1884 alussa se siirtyi Uudestakaarlepyystä Kokkolaan. 1880-luvulla "Norra Posten" oli yksi kiivaimmista svekomaanilehdistä, mutta myöhemmin sen linja laimeni ja muuttui enemmän paikalliseksi. Kokkolan ulkopuolella lehti kärsi "Svenska Österbottenin" kilpailusta. Vuonna 1898 sen seuraajaksi perustettiin "Österbottningen".


title: Norra Posten

text: Aluksi kerran ja vuodesta 1887 lähtien kahdesti viikossa ilmestyneen lehden levikki oli 550 kappaletta vuonna 1885. Sen päätoimittajina työskentelivät K. E. Wichman (1883), Max Strömberg (1883–1884), Johan Isak Kloström (1884–1889), Johan Björkman (1890–1892), A.F. Hellström (1892–1893), Eliel Rajander (1894–1895), Sigurd Roos (1896–1897) ja Karl Alexander Björklund (1897–1898).


title: Skitsotyyppinen häiriö

text: Skitsotyyppinen häiriö tai skitsotyyppinen persoonallisuus (skitsotypaalinen häiriö; psykoosipiirteinen persoonallisuus, ICD-10-luokituksessa F21), on psykiatrian alaan kuuluva diagnoosi, joka tarkoittaa persoonallisuushäiriön ja skitsofreenisen psykoosin välimuotoa. Skitsotyyppinen persoonallisuus kuuluu osana ns. skitsofrenian kirjoon ja luokitellaan nykyisin psykoosiryhmään. Sosiaalinen eristäytyminen, outo käytös ja ajattelu sekä epätavanomaiset uskomukset ovat tyypillisiä, samoin kuin kylmä, asiaton tai outo käyttäytyminen (esimerkiksi vainoharhat). Myös pakkomielteet ja ajatusten sekä havaintojen häiriöt ovat tyypillisiä. Psykoottisia oireita sen sijaan esiintyy korkeintaan väliaikaisesti ja ohimenevästi.


title: Skitsotyyppinen häiriö

text: Henkilöllä esiintyy diagnoosin edellyttämä määrä seuraavia oireita. Diagnoosin edellytykset voivat vaihdella sen mukaan, käytetäänkö ICD-10-tautiluokitusta vai DSM-IV:tä:


title: Skitsotyyppinen häiriö

text: Diagnoosin erottaa varsinaisesta skitsofreniasta ensisijaisesti se, että sen diagnosointiin tarvitaan enintään kuukauden sairastumisjakso, kun taas skitsofreniaan vähintään kuuden kuukauden. Noin kaksi kolmasosaa tapauksista kehittyy skitsofreniaksi.


title: Skitsotyyppinen häiriö

text: Noin kaksi kolmasosaa tapauksista kehittyy skitsofreniaksi. Noin 0,2 prosenttia väestöstä arvioidaan sairastuvan elämänsä aikana skitsotyyppiseen persoonallisuuteen liittyvään psykoosiin.


title: Morgonbladet (1871–1884)

text: Morgonbladet oli Helsingissä vuosina 1871–1884 ilmestynyt ruotsinkielinen sanomalehti.


title: Morgonbladet (1871–1884)

text: "Morgonbladet" perustettiin yrjökoskislaisten nuorfennomaanien äänenkannattajaksi. Sen nimellä haluttiin korostaa yhteyttä "Helsingfors Morgonbladin" ja aikaisemman "Morgonbladetin" perinteisiin. Kielikysymyksessä lehti vaati suomen ja ruotsin yhdenvertaisuutta. Taloudellisesti kannattamattomana se pysyi pystyssä vain suomalaisen puolueen ja päätoimittaja August Hagmanin tuella. Vuonna 1884 sen jatkajaksi perustettiin suomenmielinen "Finland".


title: Morgonbladet (1871–1884)

text: Kuusi kertaa viikossa ilmestyneen lehden levikki oli suurimmillaan 1450 kappaletta vuonna 1876. Päätoimittajina työskentelivät Ernst Albert Forssell (1872–1873), August Hagman (1874–1876 ja 1878–1884), Kaarle Forsman (1877) ja Kaarlo Castrén (1884).


title: Mellersta Österbotten

text: Mellersta Österbotten oli Uudessakaarlepyyssä vuosina 1881–1882 ilmestynyt ruotsinkielinen sanomalehti.


title: Mellersta Österbotten

text: Lehden julkaisija oli Vaasasta kirjapainon ostanut lukkari W.J. Nessler. Toimittajana työskenteli pastori Johannes Bäck. Kerran viikossa ilmestynyt "Mellersta Österbotten" ilmoitti olevansa etupäässä kirkollisia asioita käsittelevä Uudenkaarlepyyn, Pietarsaaren ja Kokkolan paikallislehti. Kielikysymyksessä se oli maltillisen suomenmielinen. Lehti osoittautui pian kannattamattomaksi, ja uusi kustantaja alkoi julkaista sen tilalla ruotsinmielistä "Norra Postenia".


title: Evelyn Marsden

text: Evelyn Marsden (myöhemmin Evelyn James; 15. lokakuuta 1883 Stockyard Creek, Etelä-Australia – 30. elokuuta 1938 Sydney, Uusi Etelä-Wales, Australia) oli ainoa RMS Titanicilla mukana ollut australialainen nainen, joka selviytyi onnettomuudesta. Marsden toimi laivalla stuerttina ja hoitajana ensimmäisen luokan matkustajille. Hän pelastui yhdessä Mary Sloanin kanssa pelastusveneeseen 16. Myöhemmin Sloan lähetti siskolleen kirjeen, jossa hän kertoi, että hänet ja Marsden vietiin tri Simpsonin huoneeseen juomaan viskiä ja vettä onnettomuuden aikana. Tämän jälkeen tri Simpson kiirehti pois eikä häntä nähty tämän jälkeen. Myös Marsdenin eno George Robinson oli mukana laivalla.


title: Evelyn Marsden

text: Marsden työskenteli myös RMS Olympicillä ennen kuin hän siirtyi Titanicille. Onnettomuuden jälkeen Marsden palasi kotiinsa Australiaan. Marsden meni myöhemmin naimisiin tohtori William Abel Jamesin kanssa ja he muuttivat Wallaroohon, jossa asuivat 15 kuukautta ennen kuin muuttivat Bondiin, Sydneyyn. Evelyn kuoli vuonna 1938 yhdessä miehensä kanssa. Heidät haudattiin Waverley Cemeterylle Sydneyyn. Heidän hautansa pysyi merkitsemättömänä vuoteen 2000 saakka, kunnes hautakivi siirrettiin heidän hautansa kohdalle 5. lokakuuta.


title: Mac Miller

text: Malcolm James McCormick (19. tammikuuta 1992 Pittsburgh, Pennsylvania, Yhdysvallat – 7. syyskuuta 2018 Los Angeles, Kalifornia, Yhdysvallat) taiteilijanimeltään Mac Miller, oli yhdysvaltalainen rap-artisti.


title: Mac Miller

text: Malcolm McCormick syntyi 19. tammikuuta 1992 juutalaiseen perheeseen Pittsburghissa Pennsylvaniassa Yhdysvalloissa. Opiskeltuaan vuoden Taylor Allderdice High Schoolissa hän päätti keskittyä hip hop -uraansa. Hän oli jo aiemmin ollut kiinnostunut hip hopista. Räppäyksen lisäksi Miller osasi soittaa pianoa, kitaraa ja rumpuja.


title: Mac Miller

text: Ennen soolouraansa Miller kuului rap-ryhmään nimeltä "The Ill Spoken" Pittsburghista kotoisin olevan räppärin, "Beedien," kanssa. Täytettyään 18 vuotta Miller allekirjoitti sopimuksen "Rostrum Recordsin" kanssa ja julkaisi mixtape-debyyttialbuminsa nimeltä "K.I.D.S." elokuussa 2010. Hän kertoi ihailevansa mm. Big L:ää, Lauryn Hilliä, The Beastie Boysia ja OutKastia. Millerin debyyttialbumi "Blue Slide Park" julkaistiin 8. marraskuuta 2011, jota myytiin ensimmäisen viikon aikana 144 000 kappaletta.


title: Mac Miller

text: Miller löydettiin kuolleena 7. syyskuuta 2018 kotoaan San Fernando Valleyssa. Kuolinsyy oli huumeiden yliannostus. Hän oli ennen kuolemaansa käyttänyt kokaiinia, fentanyyliä ja alkoholia.


title: Hannes Volotinen

text: Johannes (Hannes) Volotinen (15. elokuuta 1911 Ilomantsi – 20. toukokuuta 1980 Joensuu) oli pohjoiskarjalainen agrologi, maatalousaineiden opettaja ja vuosina 1970–1975 kansanedustaja, ensin Suomen maaseudun puolueen ja vuodesta 1972 Suomen kansan yhtenäisyyden puolueen eduskuntaryhmässä.


title: Hannes Volotinen

text: Volotinen valmistui agrologiksi Kurkijoen maatalousopistosta vuonna 1936 ja toimi Laatokan Karjalan maanviljelysseuran rajaseutukonsulenttina 1937–1939, Verkkoteollisuus oy:n Vaasan konttorin päällikkönä 1945, Pohjois-Karjalan maanviljelysseuran asutustoimikunnan raivausteknikkona ja asutusneuvojana 1946–1954. Sen jälkeen hänestä tuli maatalousaineiden va. opettaja, ensin Enoon ja Kiteelle 1955–1958, sitten vakituinen Kiteen kansalaiskouluun vuodesta 1960. Asutus- ja maatilatalousliiton piirisihteerinä hän työskenteli vuodesta 1962. Suomen kansan yhtenäisyyden puolueen puoluesihteeri Volotinen oli 1979–1980.


title: Eino Syrjä

text: Eino Kalervo Syrjä (9. maaliskuuta 1928 Virrat – 5. joulukuuta 2002 Virrat) oli suomalainen poliitikko ja metsäalan yrittäjä. Hän toimi SMP:n kansanedustajana vuosina 1970–1972.


title: Eino Syrjä

text: Syrjä kävi kansakoulun ja vuonna 1951 metsäopiston. Hän toimi valmistuttuaan Virtain metsänhoitoyhdistyksen neuvojana 1951–1967 ja ryhtyi sitten vuonna 1967 metsäalan yrittäjäksi. Hän oli Virroilla kunnanvaltuutettuna. Syrjä kuului myös Pirkanmaan maakuntaliiton liittohallitukseen.


title: Xecutioner’s Return

text: Xecutioner’s Return on amerikkalaisen death metal yhtye Obituaryn seitsemäs studioalbumi, joka julkaistiin 27. elokuuta 2007. Albumin nimi on johdettu Obituaryn alkuperäisestä bändin nimestä joka oli "Xecutioner". Se oli myös ensimmäinen albumi sitten "Cause of Death" -albumin joka levytettiin ilman kitaristi Allen Westiä.